Japan Tokyo Olympics ah Men’s Football Semi Finalists ah tel mi hna thei khawh asi cang, – Kawltu Team\nJapan Tokyo Olympics ah Men’s Football Semi Finalists ah tel mi hna thei khawh asi cang,\nJuly 31, 2021 nihin ah khan Tokyo Olympics 2021 Men’s Football quarter final an suih lio mi cu adih cang, semi final lut ding mi hna cu thei khawh asi ko cang, zei ram hna dah final lut khawh?\nSpain nih 5-2 in Ivory Coast an tei, acan chung ah khan 2-2 in draw asi, Eric Bailly goal cu Daniel Olmo nih Spain caah an cham, 90+1 ah Max-Alain Gradel nih Ivory Coast caah goal aluhter than, mah ah hin Ivory Coast cu teitu asi cang lai kan ti lio ah, 90+3 mins-ah Rafa Mir bih Spain lei ah luhter than in 2-2 in acan chung ah draw asi.\nExtra time suihthan nak ah khan, Mikel Oyarzabal nih penalty goal hmang in Spain nih hma an hruai, Rafa Mir nih goal hnih dang an luhter than caah, hattrick atuah khawh, 5-2 in Spain nih teinak an ahmuh.\nJapan nih penalty shootout hmang in New Zealand an tei, acan chung ah khan goal a lut lo, extra time-zong ah goal a luh lo ruang ah, penalty shootout hmang in Japan nih teinak an hmuh, Japan nih hin 4-2 in an tei khi asi.\nBrazil nih cun Egypt goal khat in an tei, goal lut mi cu 37 mins-ah Matheus Cunha nih aluhter, Matheus Cunha-nih goal hi atu tournament-ah cawlcang ning tha ngai tawn mi Richarliso-cu assist khum asi.\nMexico nih acan chung ah 6-3 in South Korea an tei, Mexico caah Henry Martin le Francisco Cordova-hna nih cun goal hnih luhter in Luis Romo le Eduardo Aguirre hna nih goal khat ve ve an luhter, South Korea caah Dong-Keyong Lee nih goal hnih a luhter pin ah Ui-Jo Hwang nih goal khat a luhter ve fawn.\nSemi final-ah alut mi hna cu, Mexico le Brazil hna an suih lai, Japan le Spain an suih lai, Semi final hi August ni 3-ah suih ding asi lai.\n← Commando hi mi zei bantuk hna dah an si, ralkap he zei dah hlei dannak a um maw? India\nAfghan ram chung ah UN umnak hmun compound cu Taliban hna nih an kah tiah thei asi, →


Trump: Pu Kim na cungah kaa lawm, tuan ah i tong tthan dingin kaa ruahchan | The Chin Express\nHome US Thawngpang Trump: Pu Kim na cungah kaa lawm, tuan ah i tong tthan...\nTrump: Pu Kim na cungah kaa lawm, tuan ah i tong tthan dingin kaa ruahchan\nUS President Donald Trump nih North Korea President Kim Jongun cu “tuan ah i tong tthan dingin kaa ruahchan” a ti.\n“Kum 19050-1953 Korea Ral lio ah a rak thimi US Ralkap ruak pawl US ram ah na kan kuat caah kaa lawm,” tiah Kim Jongun cungah aa lawmhnak zong a chim.\n“Cun, biattha ttha in ca na ka kuatmi cungah kaa lawm – a rauh hlan ah i tong dingin kaa ruahchan,” tiah a nolh.\nJune thla i Singapore ram ah Pu Trump le Kim an rak i ton lio ahkhan “US ralkap ruak pawl kaan kuat lai, nuclear hriamnaam pakhat hmanh taang loin ka hlawt dih lai,” tiah Pu Kim nih bia a rak tiam.\nPu Kim nih July thla tanttim ahkhan, “avoi 2nk i tong tthan usih law ka duh ko…,” tiah ca a rak kuat. Trump nih tuni ah “bia tthattha in ca na ka kuatmi..” a timi hi mah cu a si hnga maw ti balte cu fiangin kan thei kho rih lo.\nVice President Mike Pence nih Hawaii state ah US Ralkap ruak pawl sunglawi taktakin a vuipi mi hna zong Pu Trump nih Twitter in a thangtthat len.\n“Chairman Kim Jongun nih a biakam a zulh i, Korea ram ah daihnak ser kan i zuammi zong tthatlei a panh chin lengmang ko ti cu nihin ah mit-hmuh kut-tongh khawh tiangin kan hmuh caah President Trump aa lawm ti ka hngalh,” tiah VP Mike Pence nih a chim.\nVP Mike Pence apa hi Korea Ral lio ah ral a rak tu vemi US Ralkap a si.\nKorea Ral lio ah US Ralkap 7,700 leng an rak tlau. Mah chungah 5,300 hrawng cu atu i North Korea ram ahhin an rak tlau.\nSouth Korea le North Korea an rak i tuk lio ahhin South Korea a bawmtu US Ralkap 33,651 cu ralram ah an thi, adang 3,262 zong kuan hma le adang zawtnak tuar in an rak thi.\nSouth Korea a rak bawmtu ramdang ralkap (UK, Australia le Canada) pawl zong an rak thi, an rak tlau len ve.\n“Kum tamtuk a luan cangmi mithi ruak-pelpawi dihlak check i mah hi anih ruak a si tiin fehter dih ding cu kum tampi a rau kho,” tiah forensic nih an chim.\nUS Ralkap ruak-pelpawi pawl Hawaii state ah an zuanpi hna hlan ah South Korea ram ah US Ralkap cazin tlaitu zung lutlai John Byrd nih, “US ralkap an si.. tiin North Korea nih a kan pekmi pawl hi atutiang kan zohnak ahcun a si tak tiin kan ruah ko,” tiah thawngla pawl a chimh hna. – Reuter le CBS News


Natchung, Natmeung, Ngaphah, Chaungkhuah lei ah ralkap si lo sualnak ngei lo mipi a kaptu hna nih an khua tampi an kulh cang – TIMES OF CHIN NEWS\nNatchung, Natmeung, Ngaphah, Chaungkhuah lei ah ralkap si lo sualnak ngei lo mipi a kaptu hna nih an khua tampi an kulh cang\nA him ti lomi ‘Maw Kalay khuadawh te aw’ Kan semnak Kalay khuadawh te cu a rawk cuahmah cang ti kan mit in kan hmuh le kan theih hnu cun, ni khat ah rawl voi zeizah kan ei cang ti hmanh kan rel kho ti lo. Khuachung lam zong chun le zan thleidan khawh a si ti lo, minung an kiang dih i dawr vialte zong khar dih an si. Innpa chak le thlang zong hohmanh ilen kai kan ngamh ti lo.\nSunsak ngai in kan hman tawnmi ‘Good Friday’ zong thaizing kan phan than cang lai. Kan Khamhtu Jesuh thihnak darkhing si loin mipi thihnak darkhing hna aa tum sual te hnga maw! Atu (hi ca tial cuahmah lioah) Natchung, Natmeung, Ngaphah, Chaungkhuah lei ah ralkap si lo sualnak ngei lo mipi a kaptu hna nih an khua tampi an kulh cang. Hriamnaam a nganmi lawngte an hman rih!\nKan nih ca cun zei ni hmanh hi aa ‘Good Day’ kho ti lo! Photo By, Ebenezer Credit: Za Bawi Thawng


Previous Article Aa Thi-um Cangmi Nih Nupa Sinak Tuah Dih Cangka Tuah Colh Awk A Si Lomi Thil\nNext Article Nu Pawl Hi Kum Zeizat An Si Ahdah Nau Pawi An I Fawih Bik?\nHi kong cu Thin Zar Wint Kyaw nih amah facebook page ah zapite theih in a phuan. Atu hi a lungthlitum a dawtmi he an i thennak zarhhnih tluk a si tiah theih a si.\n“Ka dawtmi he kan i thennak zarhhnih tluk a si cang. Zei a tuah paoh ah keimah he kan i pehtlaih ti lo bantuk in zei ka tuah paoh ah aho he kan i kawp zong ah amah he aa pehtlai ve ti lo. I ruahpalhnak le hmuhthiam lonak a um caah atu bantuk officially in zapi sin ah ka phuan le ka thanh hi a si tiah May 27 ah a tial.\nA duhdawtmi he aa then cangmi Thin Zar Wint Kyaw nih, “Single sinak te hi nun daihnak a um deuh. Zeihmanh thinphan awk a um ti lo i zalongte in ka duhmi ka tuah i ka siarem ningte in umthutnak nawl ka ngeihmi nunnak (life) hi kaa duh deuh” 7Day Daily ah a chim.\nThin Zar Wint Kyaw cu a tu lio zungmawi lamthluan cawlcanghnak ah lemcang thiam Fitlaw Myint Myat, Kyaw Kyaw Bo he hmunkhat ah baisakup muicawl thlakding a ngei tiah theih a si.


Ralkap Pawl Cu Hi Tin An Si Ko Cang Hi - News and Media\nRalkap Pawl Cu Hi Tin An Si Ko Cang Hi\nPago ramṭthen, Kawa(က၀) peng ah Police Commanding Officer(ရဲတပ်ဖွဲ့မှူး ) Win Naing() cu ဝင်းနိုင်Pago PDF nih kan thah, tiah cathanh an chuah. Nihin April 28 zing sml 5:15 hrawng ah Kawa peng, humhimnak le thawngpang hlathlainak lei ṭuanvo latu, Chairman Win Naing cu Pago PDF Battalion 1, Company (2), Kawa-PDF nih an kah i a hmunah a thi colh, tiah theih a si. Sagaing remtṭhen, Depeyin peng ah kum 2003 lio Aung San Suu Kyi thah an timh lio ah aa tel ve mi, Pyusawtee Ṭatshing(တက်ရှိန်) cu April 19 ah Tiger King le Linyone(လင်းယုန်) PDF nih an rak thah, tiah theih a si. Crd – TCP\nRussia Nih Poland Sin I Gas A Pek Tawn Mi


Tutan U.S Thil Cang Cu Thinphan Awk Ah An Ruah – Chin World News Evening\nTutan U.S Thil Cang Cu Thinphan Awk Ah An Ruah\nJanuary 10, 2021 January 10, 2021 Salai Van World News\nThinphan Awk Ah An Ruah: Tutan Jan 6 ni US khualipi a cangmi cu tuanbia chia ngaingai asi tiah chim lengmang asi. Duh lonak langhter khawhnak ram asi nain duh lonak ruang ah kar hlei tuk lamh i hrawhnak le thihnak tiang a chuah tertu lungput nih US ram a mui a van chiat ter.\nVawlei ram vialte caankhat cu a mui a chiat caan a um viar theu, a ruang tu ai dang cio tawn. Hi thil a cangmi lak ah Khrihfa biaknak hruaitu cheukhat hna nih kan biaknak caah tihnung mi a um tiah an ti. Cucu a bik in “Jesus Save” timi aalan le Khrihfa aalan put in cozah inn boh le luh hnawh mi kha asi. Khrihfa tuan bia zoh tik ah Pathian min hman in mah duhnak tlinnak caah ruru hranghrang in an cawlcangh tik ah thisen a luang tawn nain Pathian pennak a kau chinchin lem loh.\nPeter nih Jesuh tleih ah a rami ralkap kha nam tein a doh hna nain Jesuh nih a fimter than, cunih a chimduhmi cu Khrihfa mi hna nih Pathian bia le min hi buainak le namnet nak ah siseh midang titsa fah le thisen luannak caah hman a duh lo zia kha a langhter. Cucaah a hlan chan i a rakcangmi Pathian min put in khrihfa ralkap tiah zumlo tu an rak thah hna le an mah duh paoh in an rak tuah lio chan bang kan biaknak hi kalpi le nunpi than dawh kan si tiah an ti.\nDawtnak le vel in a luangmi thawngtha kha vainam le hriamnam ah kan ser sual ah cun Pathian pennak a bi chin lai i Khrihfa muisam cu muidup ah phak a fawi te. Bible cawnpiak ning he ai kalh ngai ngai. Cucaah Paul nih thawnnak a ka petu khrih thawng in zei thil paoh ka tuah khawh ko hna a timi hi amah minung duhnak tlin kha si loin Pathian sunparnak le dawtnak a vel a karnak caah i tuah khawh kha a chim duhnak asi.\nTikah kan nih laimi zumtu zong US rampi ah kum 20 leng khua kan va sa ve cang bang in kan mah le tawk cio in tanhmi le dir pimi kan ngei ve. Cucu a dik mi le ma duh thimnak cio asi ko. Sinain kan nih tu nih cun hi ram caah thlacam le thil tha tuah kha i zuam chin leng ko usih. Trump a tuan lio ah thla kan cam peng bang in Biden a tuan zong ah kan cam a herh thiam. Kan cam tik ah Biden ca le democrat hlawknak asi lo i ram pumpi minung dihlak ca asi kha fian ah cun cam khawh lo awk a um lo.\n“Biden te lei an bawi ruang ah Pathian a fa deuh hlei lai lo i, Trump te lei an bawi ruang ah Pathian a thawng deuh hlei lo” Pathian cu pathian asi ko. Kan duhnak cu zei lei paoh si ko seh si nain Pathian min hmang in hrawh le buai nak chuah ter le hliamnak ral thawhter te hna tu kan hman lonak hnga a bia pi tuk. Pathian muisam ceu ter tu si hi Kan Miphun thluachuah sangbik asi ko lai.\n“Dawtnak le Avel in a luangmi thawngtha cu hriamnam le nam netnak ah hman sual ah cun Pathian pennak a mui chiat ter pin ah Sehtan thlaici tu kha eden thar ah keuh ter bantuk asi” Note: Keimah ruahnak asi. Tulio cangmi kong ah biaknak le mit in ka van cuanh ve mi te asi. Credit: By. Ronald Charles Nunuk\nNizaan Hakha In Kangh Ning A Ruang Theih Si Cang\nHakha Khuathar Inn Kangh A Hnu Bik Thawng-Update


Aithing Ni A Ngeih Mi Thatnak Phunhra(10)..Na Ngai Chih Lai lo rel ve Hmanh. – Onlinenungak\nAithing Ni A Ngeih Mi Thatnak Phunhra(10)..Na Ngai Chih Lai lo rel ve Hmanh.\nkual hlerhhlur in zoh ah pun cang ngai te a si mi Aithing cu a hlan na hmuh ning ah cun zeitin dah hman a si, zei dah thatnak a ngeih timi hi mitampi nih cun kan thei kho lo men. cun a dang nih cun theih zong kan theih cang khawh en. cu bantuk cun a hlan i kan rak thei bal lo mi kha a hlan piin sii caah rak hman mi siiai tha pakhat a si ve.\nဒMah Aithing hi zeitik caan zeibantuk caan ah hman a tlak i zeitin dah kan hman ning a si lai timi hngalh ter ding ah ka vun langhter than.\n1. Taksa chia thatter: aithing kha na phomh lai i tisa chungah na ciah lai na tak na nam a si ah cun na taksa a rawh/duk nak le na thahri a tom mi kha a dam ter. mah ti tuahnak nih na tak sa chung ah lumnak zong a pek. Na thi kal ning zong a that ter.\n2. Thikai a thatter: na ei din mi na teh lo ti bantuk, pumnuam lo le luakchuak lai bantu i na um a si ah cun na khai khawh ding in na cheu lai i na din mi lakphak chung ah na thlak lai i na din piak lai.\n3. Na Pum a hrisel ter; Aithing nih hin Vitami A,B, Zinc, caalcium, Iodin pawl le a dang danh pawl a tel mi pum caah thatnak a pek kho tu Aithing nih na tha a thawn ter i a dang zawtnak pawl caah in khawhnak a karh ter.\nNi khua caan a thlen ruang ah tu le tu dam lo nak a ngei mi nih cun, Aithing hang le lemon hang cun Khuailiti cu na cawh lai i rawl na ei hlan ah zing lei ah lakphak hraikhat lngmang na din piak ah cun mah nih khan na zawtnak kha a kham khawh lai.\n4.Thahrifah, Pumfah le hliahcang fah zong ah atha: Rian na tuan i na battuk tibantu le excercise na tuahnak i na hliah le cang a fah dih ti bantuk cun na thahri pawl a fak mi le, Nu nih na thi a rat i na pang le na tak a fah ah siseh na pum cung i kik le thli a tam tuk ah siseh, Aithing hang, aihre le lemon hang le Khuailiti kha na cawh lai i na din piak lai i lakphak keu khat ti na cawh hnu ah na din piak a si ah cun cu vial te fahnak cun damnak na hmuh lai.\n5.Na Thluak caah a tha: Aithing na hman piak lengmang nak nih hin tarnak, cun thluak thahri thihnak ti bantuk a kham. mah lawng si lo Alsima le na tha der ruang ah na kutke ther zawtnak pawl kha a bawmh chanh. mah caah aithing ei piaknak nih hin na tluak athat ter fawn.\n6.Na Taksa A Nonal Ter; Kum khat hnu kum khat upat lei pat a si caah, takvun nih hin atheih i a sawng thluahmah ve tawn. sinain, aithing nih a ngeih mi Antioxidants timi tampi a tel caah na takpum chung i a cang mi na thikal ning kha athar in a sersiam na pum caah a seih a si mi pawl kha a that khawh hna.\n7.Thau a zorter: Thau zorternak danh tampi a ngei caah, rawl na ei hlan minutes 30 ah iathing le lakphak na din piak a si ah cun na pum cu i a um mi thau si seh na ei dingmi rawl i atel mi a thau mi pawl kha a a sa a ci ter pin ah na thau a zor ter.\n8. Na takvun a dawhter: Na pomh cia mi Aithing le Khuailiti, Lemon kha azat tein na cawh lai minutes 30 na ciah hnu i na din a si ah cun na tak vun a dawh ter lai.\n9. Arsik A Tlau ter: Aithi na pomh cia mi hang keukhat le khuailiti keu khat le cawhnuk hring keukhat na cawh lai lai na hmai na thuh a si ah cun na hmai cung i aum mi na arsik vialte cu a dam colh lai.\n10. Sam than a fawi ter, Luvar le Sam tlak a thatter: Aithing nih hin ka lu vun thahri thi kal kha that ter i kansam caah vitamin apek caah sam than a fawi. na sam cat hlah seh tla hlah seh ti na duh a si ah cun Aithing na phomh mi hang le Jojoba oil na cawh lai na lusa kha na thuh lai nih na hmeh piak hnu ah minutes 30 na ciah lai i na tawl lai.\nNa sam a than zok nak hnga ding caah, aithing hang le khachuan cu ti ah na ciah lai. i ah na ciah mi a hang le olive oil kha na cawh lai i na sma na thuh piak a si ah cun mah nih na sam than a ran ter.


Ayahuasca, psilohuasca, psiloflora of truffel ceremonie? – Paddotherapie\nTruffel therapie schrijft over Ayahuasca, psilohuasca, psiloflora of truffel ceremonie? om de helende effecten van psilocybine te onderstrepen\nTruffel therapie: Ayahuasca, psilohuasca, psiloflora of truffel ceremonie?


Breaking News: Mizo Ram Ah Mithi Cia Nu Pakhat Cu A Fa Pa Thlacam Nak Thawngin A Tho Than.Amen — Salai Ephraim Thawngpang\nBreaking News: Mizo Ram Ah Mithi Cia Nu Pakhat Cu A Fa Pa Thlacam Nak Thawngin A Tho Than.Amen\nJuly 2.2018 suimilam 12 ah khan Mizo/Luchei, Zoram Medical College Falkawn sizungah Mr James Lalthangliana i a hringtu a Nu cu ICU ah a thi i.a Nu a thih nak konghe pehtlai in a fa pa James Lalthangliana cu a Ca cawn nak in Sizung a rak pangh tik ah a Nu ruak cungah cun a Fa pa James Lalthangliana nih cun,”ka Nu ka Pa le nih a ka thih tak cang i nang nih na ka thih tak t’han ah cun zei tin dah kan um lai”tiah t’ah hla a lawh.\nMr James Lalthangliana nih cu ti bantuk in a Nu ruak cungah t’ah hla a lawh pah cun a thi cia mi a Nu ruak cu a kaa in heh tiah thaw a pek pah pin ah thinglung kek-kuai bak in Pathian sin ah a Nu dam t’han khawh nak ding caah thla a cam.Mr James Lalthangliana nih a Nu cungah a t’ah pah in thaw a pek nak thawng le Pathian sin ah thinlung kek-kuai in thla a cam nak thawngin,a thlacam nak cu Pathian nih a theih i a Nu cu a tho t’han tiah an chim.\nMr James Lalthangliana hi “class xII “a cang cuahmah lio mi a si i a pa nih a rak thih tak cang hna ruangah a Nu zoh khenh nak in class xII zong cu a cawng cuahmah lio mi a si.a tu bantuk in Mr James Lalthangliana le a hringtu a Nu cungah Pathian nih thil khuaruahhar a tuah mi cu Mr James Lalthangliana cawnpiaktu an Miss sin ah an vun chim hnu lawngah theih mi a si tiah an chim.Amen.\nNote: a mah belte Mr James Lalthangliana le e Nu hmanthlak photo hna cu tarlangh a si rih lo caah hmanthlak kan vun tar chungmi hna khi cu a bia fianternak caah google chungta vun tar sawhsawh mitu a si.hi konghe pehtlai in thawng pang tling deuh in peh khawh kan vun i zuam t’han te lai.\nCredit: JJ Brother Hrawte\nTagged Breaking News: Mizo Ram Ah Mithi Cia Nu Pakhat Cu A Fa Pa Thlacam Nak Thawngin A Tho Than.Amen\nRev.Dr.Cung Lian Hup: Baibal Ca Hi A Dihlak In Pathian Bia An Si Dih Lo Sehtan Bia Le Mifir Bia Zong An Um →\n← Iran News Update: American Ram Nih A Kan Tuk A Si Ah Cun Suimilam Cheu Chungah Israel Ram Cu Thleh-bauh Dih In An Um Lai


A Poi Tuk E, Thantlang Inn kangh Mi A Tam Cang, Mih A Har Tuk Cang Lai (Video) - TIMES OF CHIN NEWS\nA Poi Tuk E, Thantlang Inn kangh Mi A Tam Cang, Mih A Har Tuk Cang Lai (Video)\nPosted By: thawngthawng September 18, 2021\nThangtlang pi cu a tu hi inn a kangh cuahmah lio pi a si. Thlacamnak in bawm cio hna uh sih. Pu Hniar Kulh inn le Tawk Hu pa te inn zong a kaangmi ah an i tel. A tu hi a kangh cuamah lio a si caah in zeizat dah a langh ti theih a si kho rih lo. Mah meikangh hi ralhrang pawl nih mei thal le bomh an puah nak in a kangh mi a si tiah theih a si.


A tang i (Hakha Myodaw) tiin ka ṭial mi kha Kawl Ca in i ṭial seh law — Salai Ephraim Thawngpang\nA tang i (Hakha Myodaw) tiin ka ṭial mi kha Kawl Ca in i ṭial seh law\nSalai Ephraim October 17, 2019\nA tang i (Hakha Myodaw) tiin ka ṭial mi kha Kawl Ca in i ṭial seh law, mah kha tang i Kawl Ca in (Hleih-le-sua-cu-su-ba-ih) tiin aa ṭial mi kha cu kha ti ning in khan si ko seh law, a cung i nak in khan, a tang i kha a ṭha deuh rua tiah kei nih cun ka ruah, cun ka chim duh cem mi cu hi hi a si.\nLaimi hi a tu tiangah kan ṭhangcho kho tak tak rih lo tiah ka ruah mi le ka hmuh mi cu, Dawr ah si seh, thil dang dangah si seh, (Signboard) kan tar tawn mi pawl hi kanmah Lai Ca le Mirâng Ca nak in Kawl Ca kan uar deuh i, Kawl Ca in kan tar mi pawl hi hmuh ding a tam deuh tuk, hi hi a tu tiang zongah kan ṭhancho khawh rih lonak a si tiah ka ruah mi le ka hmuh mi a si.\nKawl Ca nak in kanmah Laica te le Mirâng Ca hna hi uar deuh hna u sih law, Ram ṭhangcho kan si lai i, ram dang le miphun dang hna nih an kan hmuh ning zongah ram ṭhangcho kan si lai i, a tu nak a leh in an kan zoh cho deuh tuk fawn lai ti hi ka ruah ning le ka hmuh ning a si.\nCredit:H. Bawitumthang Thangte\nTagged A tang i (Hakha Myodaw) tiin ka ṭial mi kha Kawl Ca in i ṭial seh law\nUS: America Nih Turkey Ram Cungah A Thin Linh Nak Burh Hnawh A Timh Ve Ko Cang →\n← Misual Rual Nih Mexico Tualchung Police Officer Minung 14 An Thah Ning Hna Cu Dah Ngai


Ramkulh Pathum Cozah nih 2020 Thimnak Teitu Party nih Cozah an Dirh Tiang Zung Kan Khar Tiah Thawngthanh – THE CHIN JOURNAL\nRamkulh Pathum Cozah nih 2020 Thimnak Teitu Party nih Cozah an Dirh Tiang Zung Kan Khar Tiah Thawngthanh\nFebruary 24, 2021 February 9, 2021 | The Chin Journal | Hakha, Chin State\nMyanmar ramchung ramkulh pathum i cozah pawl nih 2020 thimnak ah teinak a hmumi party pawl nih cozah thar an dirh tiang zung kan khar tiah nihin ah thawng an thanh.\nNihin chun ah Shan ramkulh cozah le Kaya ramkulh cozah nih a cunglei bantuk in thawng an thanh i, Kachin ramkulh cozah zong nih a rauh hlah ah thawngthanhnak ca a chuah ve.\nAn cathanh ah, “Phunghrampi lonh in ralkap uknak laknak an tuahmi cung ah duhlonak fak piin kan langhter,” tiah an ttial.\n“Phunghrampi pohma 29 ning in ramkulh/ramtthen cozah cu Myanmar ramkomh daihnak rian a bawmtu/ttuanvo ngeitu a si lai ti a si bantuk in ramkomh cozah bawmh ding in ttuanvo kan ngei,” tiah an langhter chap.\n“Ralkap nih uknak a lak hnu ah hramhram uknak lak duhlo cawlcanghnak Civil Disobedience Movement ah cozah zung rianttuan pawl tampi an i tel. Ralkap uknak duh loin CDM cawlcanghnak ah aa telmi cozah rianttuantu pawl cung ah upatnak nganpi kan pek hna,” ti zong in an langhter chap.\nAtu bantuk in cozah zung rianttuan pawl zung kai loin an umcang caah 2020 thimnak ah teinak a hmumi party/palai pawl nih cozah thar an dirh nicaan tiang phungning in zung khar ding in thawng kan thanh, tiah Kachin, Shan le Kaya ramkulh cozah nih thawng an thanh.\nCherhchan: Myanmar Now


Laimi Hi Toidor Nun Ngei Ngaimi Kan Lo Tawn: Pastor Nupi Khi Pastor Nu Ziah Na Ti Ziah Singer Cu Saya/Sayamah Na Ti – Chin World News Evening\nLaimi Hi Toidor Nun Ngei Ngaimi Kan Lo Tawn: Pastor Nupi Khi Pastor Nu Ziah Na Ti Ziah Singer Cu Saya/Sayamah Na Ti\nJuly 17, 2019 Salai Van Hmuhning\nLaimi khuaruahhar ngai kan siko. Zeihmanh asi lomi thil hmete ah khn thinhun hna kan hamng ttheo tawn. Cun thil hi a sining tein kalpi le chim rel hmang lo, kan thiam ti lo. Cun mi upat pek ning cang zong kan thiam lo. Upat kan pek hna rua tiah kan ruah nain kan pe hna lo zei rel lo ah a cang. Ka chim duh taktak mi chungah ka lut lai, cucu zeidah asi ti ah cun Laimi nih saya timi le sayamah timi a hmannak zawn kan i fiang lo tiah ka ruah.\nTahchunnak ah mirang nih cun saya/sayamah cu teachers an ti hna. Madam le Sir ti cu upatnak caah hmanmi asi. Cu hna cu fim chimtu maw si lo ah, thawngttha chimtu pakhatkhat, cachimtu si lo le cawnpiaktu pawl khi Saya/sayamah tiah an auh hna. Saya/sayamah ti cu Kawl holh asi ko nain laimi nih kan hmanning asi caah ka komh. Justin Bieber khi zeitik hmanh ah Sayapa/teacher an ti na thei bal lai lo i a ti zong an ti bal fawn lo. A ziah ti ah cun saya/cawnpiaktu asi loh cachimtu asi lo, hlasakthiam sawhsawh asi caah an nih nih an auh dan ning cu Singer Justin Biber titu in an auh lai, cucu a phungzong asi i thil sining zong asi. Cucaah hlasakthiam na ti lo si le, singer hei ti ve lawlaw ko. Hlasakthiam kong cu hi vial in zarih seh.\nKan chim ttheo tawn rihmi cu, Pastor nupi pawl khi sayamah ti zong in kan au hna lo kan i thawh riangmang le zeitindah kan auh hna ti ahcun Pastor Nu tiah kan hei auh hoi hna cuh. Hihi kan laimi nih kan laiholh kan vaivuanhmi le ning cang loin kan hman pakhat zong asi. Cucu kan fa kan nau le ca tiang in a ttha lomi thil pakhat asi i tiah keimah nih cun ka hmuh. A lem ve khawh hna cuh. Hngakchia an si le Pastor Nupi paoh Pastor ah an ruah khawh hna cucaah i ralring hna usih. A ruang cu Pastor nupi le zong nih phundang piin an i ruah ve lai i ca zognah za a long loh.\nNu Pastor a ttuanmi vial cu an pasal le khi zeitik hmanh ah Pastor pa na ti bal lo i, na ti ding zong asi loh. Zeiruangah dah an pasal le Pastor asimi vial an nupi paohpaoh hi Pastor nu tiah laimi nih kan auh tawn hna hnga hihi pumpak zong in rak ka let uh, cun comment zong ah fiang tein nan ka lehnak kan sawm duh fawn hna. Pastor le tu khi Saya/Sayamah kan ti hna awk taktak cu asi. Na lungtlin lonak um cun Comment ah rak chim ve dingin kan sawm duh hna.\nSalai J Van Duh Thar Lahnin\nNote: Hmanthlak hi tahchunnak sawhsawh lakmi asi.\nEvan. Tluang Lian ( Martar) Nih Pathian Nih A Ka Chonh A Timi Cu Dr. Aung Myint Thang Nih Kan Zum Lo’ Tiah Fiang Ko In A Leh\nVanmi Holh Cu Vawlei Mi Caah Cun Holh Theihlo A Si\nCNF/A hi Full in kan dirpi ding an si\nA poi taktak: CNF/A upa pakhat nih CNF/A biathli a von phuan dih ai\nAlaw Bum Tlang i KIA le Ralhrang i kahnak ah CNF/A kong biathli CNF/A upa pakhat nih a phuan


BREAKING NEWS: TRUMP President in Phuah an timh, US ram ah buainak fakpi a Chuak Kho – Kawltu Team\nBREAKING NEWS: TRUMP President in Phuah an timh, US ram ah buainak fakpi a Chuak Kho\nJanuary 9, 2021 Aruata Nutlai\nUS ram cu a buai ngai ngai kho ti hi mi tampi nih an ruahmi a si. US ram ah buainak fakpi a chuak sual lai ti phan a um lai. Atu hi Trump hi US President a caan dih hlan ah phuah dingin khap khat lei party an i zuam. Hi ti hin Salai Lairamthang nih a langhter ve. ‘Democrats nih President Trump Impeachment an tuah than ahcun atu nak faak in thenhmal nak le buainak a zual chin lai. President Trump hi US mipi 75 million nih vote an pek i an dirkamh timi hi faak deuh in an ruah ding a si.’\nUS ah Freedom of Speech, freedom of express timi khoi ah um cang? Technology le Social Media nih maw an duh paoh in an kan nawnnok cang lai? Bias Media nih maw an duh paoh in an kan laamter cang lai? US hrawh dih a duhtu Iran President hmanh Twitter nih an phih tung lo? Source: Salai Lairamthang\nRelchap:- BREAKING NEWS: Trump cu Social Media 1 hmanh hman awk Ngei lo tein an Tuah Cang: Trump cu Social Media lian bik bik Facebook, Instagram le Twitter tiang blocked an tuah dih cang. Zei tik tiang an kham ti aa fiang lo. US President vialte lak ah Trump lawng hi hibantuk in Social Media kham a tongmi a si. US President dang vialte le ramdang President vialte hi bantuk khamhnak an tong bal hraw lo. Trump hia voi khatnaka si.\n← BREAKING NEWS: Trump cu Social Media 1 hmanh hman awk Ngei lo tein an Tuah Cang\nUS Bawmhnak $ 600 a Hmu rih lomi Caah Thawngpang Tha →


SAC Ralhrang Ruangah Umnak Lei Lon, Yangon A Rak Phan Mi Hna Cu, Dr CK No Cum Le A Fapa Rev Dr Thawng Tha Thang Pafa Hna An Thiltuah Cu A Tha Ko Tu Upat Tlak An Si. – Chintanbo\nSAC Ralhrang Ruangah Umnak Lei Lon, Yangon A Rak Phan Mi Hna Cu, Dr CK No Cum Le A Fapa Rev Dr Thawng Tha Thang Pafa Hna An Thiltuah Cu A Tha Ko Tu Upat Tlak An Si.\nMarch 30, 2022 admin CHINNEWS 0\nTulio kan ram ah kan miphun nih kan ton cuahmahmi, Inn le Lo kaltak in ralzam dirhmun in Yangon a rak phanmi kan miphun hawi, Paletwa in Chungkhar 103 hna cu Yangon Believers Church Mino hna nih Saram zuatnak Zoo ah an kalpi hna.\nAn lawilei ah Believers Church Campus ah Bishop Dr. CK No Chhum, GS Rev. Dr. Thawng Ṭha Thang le an rianṭuan hawi hna nih Zanriah thawte an dangh hna.\nZanriah ei dih in Nubu hna nih an pek-ṭhenhmi hna thil puan phunkip le Sayamah Ko Ko nih a hlutmi hna Vitamen rawl, Mana page he Lunglawm, thanuam le Lawmhlamnak hla he an Refeguees Camp panh in an lawi ṭhan.An hmailei khuasaknak caah Pathian sinah thla rak campiak cio ve hna ulaw an i lawm tuk hnga.\nA Dang deuh rel chih,\nSAC ralhrang ruangah, Khua tam ngai te kan zaam taak ve cang. Nain kan sung lo. An kan tei tiah zong kan i ruah fawn lo.Kan lung zong a dong lo. Tihnak pen zong kan ngei lo. Pathian nih miphun pakhat ah sermi kan si caah hnu tawn kan i tim lo.\nRalhrang thah lawng khi tei a si lo. Kanmah lei kan him zong khi kan tei tinak a si ve. An thih pek thih lo pek dirkamh le kah kha kan rian ah kan ruah, mah kha a rak si lem loh, zeiruang ti ah cun ralhrang cu kan mah nak in, hriam nam tha deuh a nei mi an si caah an hriam nam a dih nak hnga ca zong ah kan tikhawh tawk thla caam zong a hau ve.\nKan thah hna lawng khi tei ah ruah ding si lo. An thazaang a dihnak hnga le an hriamnam a dih nak hnga, lam tampi bawh i kah zong hi teinak pakhat cu a si ve.\nKah lo bawh tlawrh zungzal bel cu kan nih kan rian ah kan ruah bal lo. Kan inn chung a lutmi sahrang thah kan nih kan rian ngan si.\n𝑩𝒊𝒔𝒉𝒐𝒑 𝑫𝒓. 𝑪𝑲 𝑵𝒐 𝑪𝒉𝒉𝒖𝒎.\nUS Nungak Muidawh Taktak Pakhat Cu, Model Zong A Si Nungak Muidawh Cu, Nihin March Ni, 30 Ah A Nunnak A.\nTHANSHWE သန်းရွှေ A Thi Tak Ko Cang


Kahdohnak A Chuak - News and Media\nKIA Brigade 4, Battalion 8 Namphatka tualchuang Ho Nuang khualu ah May 12 zanlei Sml5:00 hrawng ah SAC ralkap le KIA karlak kahdohnak chuak. Kut Khaing in a rak kai mi SAC ralkap Brigade 99 kuttang SAC ralkap hna cu HoNaung ( ဟူနောင်) khualu ah rallam an sial i KIA he hmaitonh kahdohnak a chuak tiah theih a si.\nKahdohnak a chuahnak hmun ah SAC ralkap 5 hrawng an thi i KutKhiang ah a um mi SAC ralkap hna nih kahdohnak a chuah nak hmun cu hriamngan in an kah hna tiah khuami pakhat nih a chim May 11 zanlei Sml 4:00 hrawng zongah KIA Brigade 9 battalion 26 tualchung Namawbom in ke in a ra mi SAC ralkap thazaang 100 hrawng a si mi rallam cu KIA nih an kah hna SAC ralkap 2 an thi i 4 hliam an tuar. Credit – TCP\nChin Ram Ah A Rak Kaimi Ralkap Mawtor Cu Bomb Puak A Tong


Biaknak-Hmurka: Hringtu Nu Dawtnak Thlum\nBiaknak he aa pehtlaimi paoh, lung a chuah caan paoh ah, tial i khumhnak dingah tuahmi a si. A bikin, nihin kan vawlei ah a cangmi thil zohin Baibal relnak le Pathian kong ruahnak ah tuahmi a si.\nHringtu Nu Dawtnak Thlum\nCIM Caan hmannak (10th May, 2010)\n(Sunghno Nu le Upat pek nak Ni)\nBawi Khrih chung ah Zumtu dihlak,\nThihnak in a tho tthan mi kan Bawipa Jesuh Khrih minin nan kut kan tlaih hna. Pathian Dawtnak, Velngeihnak le Daihnak cu nan dihlak cung ah hmun caan cin ko seh.\nExodus 20:12 "Nan nu le nan pa kha upat hna u, cu ti nan tuah ah cun, Bawipa nan Pathian nih an pek mi hna ram ah hin saupi nan um lai".\nPhungthluk bia 23:25 "Na nu le na pa cu lawmhter hna, nangmah an hringtu cu lawm tein um seh."\nNihin cu Sunghno Nu le upat pek nak ni asi bang, hmunka kip ah Hringtu Nu le hna upat pek nak an nei cio hna. Nu le hna he hmunkhat ah caan hmang tti kho hna lo le, Sunghno nu le nih Nun pi ti lo mi zong kan um cio ttheu lai. CIM chungtel hna dihlak caah zei tuah ah dah a tthat bik lai tiah khua ka ruat lengmang, Nu le Dawtnak kong ka ruat tthan, a chim awk ka thiam hlei lo, "Dawtnak hi a rak ngan hringhran ko" ti ko lo cu. Kan ipumhnak ah, 'Nu' ti mi hi zeitin dah nan lungfian tiah bia an kan hal cio. Aleh awk zong kan thiam lo, 'Ka Nu' ti ko lo cu ka ti hna. Kan Nu le nih an kan dawtnak le zohkhenhnak upat pek nak ah atang lei hmanthlak te hi ka tar.\nFa le hna caah Nunnak, thazaang, sining vialte a pe tu 'Nu' le vial te upat nak he.\nNihin Sunghno Nu le upat pek nak ni ah, Pu Zo Tum Hmung M.A(Harvard), nih 2003, May 10 lio ah a rak tial mi cabia hi kan za te ihrawm dingin kan sawm hna.\nHla ngaih ding 1. A Tribute to Mother 2. I am amazed\n“Ka tuar nak hi ca in ka tial ton hnik ah ka tuar zat\nin tial khawh lai lo ka ruah ah ka um ko. Biazai\ntial thiam ning law ka tial ve cang hnga!”\nMay 9, 2003--Cambridge, MA------Nu le dawtnak a thlum al zia cu vawleicung chawva sui le ngun in tah sisehlaw, vawleicung ah a rum bikmi, $40.7 billion a ngeimi William H. Gates a fa le pathum nih an kan tei dih hnga. Vawleicung nawlngeihnak in tah sisehlaw, President Bush a fanu pahnih nih an kan tei dih hnga. Hringtu Nu le dawtnak cu chawva in tah khawh a si lo; vawlei thil ti khawhnak zongin a sum tah khawh a si lo cu santlai lo kan ca ko ah a ttha khun. Sertu Pathian thil serning hi lung hrin awk a um hrimhrim lo.\nNu le nih an kan dawtning cu Pu Victor Biak Lian a ttial bang, khedan in ttial zongah a tling kho lo, computer in ttial len zongah a tling kho lo. Ttial len zongah ttial khawh a si lomi nihhin a hmual a fah ter khun rua, ka ti.\nNu le dawtnak thlum ka ruat ton. Khuapi ah a ummi hna nak in khua te lei ah a tthangmi hna tuhmui le paiper he ni lin ruah sur lakah i din thiam loin ka fa pa ka fa nu sianginn kainak ah tiin heh tiah mit ku cim loin rian hrang an ttuan. Hi bantuk dawtnak thlum a tep bal cangmi nihcun a chim cu chim lo ruah caan poah ahhin thin a kuai hnik ton. Lung hno a fawi. Ruat lo kar lak tein mithli a luang manh. Khuapi ah a tthang mi ca zongah zei tluk in aa dang hlei lai lo. Kan ram a har. Nun a har. Ngeih chunh mi vialte lawng hmanh a za lo; cheu khat caah cun leiba he fa nu fa pa zoh kan si.\nMah fak le dim zu ka ti hlah uh! 1985 hrawng a si ko rua, ka ti. Cu kong cu ka ttial lai. Falam Bible sianginn nih Cauk chuah a rak si. Cu ahcun cabia ka rak ttial. Ka ruat lengmang tikah Nu le dawtnak a fahning kong ka lungah a chuak. Cu caah Nawlbia Panganak tiin a tlangpi ka bunh. Kan Bible i, Nawlbia 5 cu Nu le dawtnak kong a si. Nu le upat ttihzah a herh ning kong a si. Hi hi Judah phung in aa thawk. Cun, Krifa chaan a vun phan tikah Roman Catholic le bang nihcun Jesuh hringtu Mary cu uar khun a si. Cu caah Krifa a si mi nih Nu le upat ttih zah a herhning hi Bible nih fiang tein a chim. Cu cauk cu Haka ah bia tak tein an zuar. A tu Haka Lungbiakinn ah Pastor a ttuan cuahmahmi Rev. Paul Tum Ceu nih na cabia ttialmi hi mi nih an duh ngaingai tiah a rak ka ti bal. Rev. Paul Tum Ceu cu mifak a hmang lo ka theih caah ka rak i lung si pah.\nCu tluk cun mi pakhat pahnih thinlung ah a cam kho ve ding tiang in cabia ka rak ttial. A si nain, ka ttialning in ka rak zulh lo hi ta ti cu kum 1997 lawnglawng ah ka fiang. America ka phan nak a kum a kum in rel ding a si ve cang. A si nain ka Nu ka rak zoh lo. Zankhat cu Na NU a thi tiah an ka ti. Ka mang cu a si fon ttung lo, a zumh in ka zum kho lo.\n1997 tiang hmanh ah hin Washington, DC ah kanmah Laitlai lei a phanmi hi kutdawng in rel khawh kan si. Falam le Tiddim kan unau hna he puai kan tuah poah ahhin Falam kan unau pa Pu Defense Lalawng nih a hodah U.S. a phaknak a sau bik kut thlir uh, a ti ton. Kanmah lei cu kut a ngei lomi kan lo ton.\nPu Lian Uk nih an kan um pi. Inn hlun nawn kan hlang. Cauk ah ttial lomi thinlung chiah dingmi phung pakhat kan khiah. Cu ahcun a phan tharmi an um poah ahcun kan innah kan um ter hna lai. Rian kan kawl piak hna lai. U.S. ah an um khawhnak lam kan dap piak hna lai. Rian an hmuh hlan chung poah um man le ei man kan la hna lai lo; har ah kan har tti hna lai; lawmh caan ah kan i lawmh tti hna lai; timi innchungkhar policy kan ngei. Cu ti policy dawh ngai kan ngeih caah kanmah nuam cun kan i nuam khim ngai ve ton. Cu lio ahcun na Nu a thi ti thong ka theih cu a si.\nA um chun mi vialte an rak chuak dih. Thlacamnak kan ngei. Na nu kong cu vun kan chim tuah tiah pum uktu nih a ka ti. Ka cahmi hna cu:\nkeimah bantuk si hlah uh ka ti.\n1914 ah America President Woodrow Wilson nih Mother’s Day hi official day ah a puan. A tu lio America ahcun fa le nih bia tak tein Nu upatnak caan ah an hmang lai. Ka nu na ka dawt caah ka lawm tiah America ram chung a ummi vialte fa le tam deuh nihcun lawmh bia an chim lai.\nKa lung thli in kan Laimi cungah ka lawm ngaingaimi pakhat a um. Cu cu khua le ram caah heh tiah kan ttuan. Krifabuu caah kan ttuan. Ttepphel an kan zorh. A chuah hmanh an chuah ah kan ti. Mekazin an ti; tha pek ding a si kan ti. Khua lei kan nu le a si khawh chungin kan zoh hna. A tu tan ah pum pak in resolution tuah ka duh. Cu cu ka nu nikum nak in kan daw deuh lai.\nZumh awktlak le bochan awk tlak Lainu a si hnga dingmi zong nih Lainu taktak si ding in bia kan i kam a hau ve lai. Khua dang ram dang kan um tikah hin kan sining hi i bih tthan lengmang a herh ton.\nLaiphung ah Lainu nih phun a ngei lo tiin hrilh fiah duh i kawih hram hram in kawih ahcun kawih khawh a si ko hnga. A si nain zei tluk in mau le rua kawih in kawih len zong hmanh ah Lai pa a vat chung poah cu Lai miphun a si nak a tlau kho lo. Thlakhur chung a tlak ni cu chim hau lo a si. A si nain miphun dang a vat belte ahcun cu Ni le Thla, Suimilam caan thawk cun a miphun Lai miphun sinak kal tak hram aa thawk cang i, miphun dang sinak ah tipil a ing colh. Mithiang Paul bia i hlan ahcun miphun dang ah a piang thar ti ding a si hnga.\nLaiphung ah Lai Nu nih Lai Pa a vat tik ahcun a vapa i a phun aa hrawm. Cu cu a phun ngeih lo ruang si loin a va phun aa hrawm caah a si deuh. Hi hi Laimi nih phung le lam kan ngeihmi ah vawlei chung miphun dang he kan i lawh lonak aa dawh hringhrannak pangpar dawh pakhat a si. Cu caah Lainu nih Laipa a vat chung poah cu phun a ngei zung zal. A phun a tlau kho lo. A fa le tiang a nung.\nKhat lei in Lainu nih miphun dang vat cu va le tu kha Laimi phun lei ah merh khawh kan i zuam lai timi bia zong a um kho ve hoi. Hi bia hi cu van san bia ti ding a si. Mah le lung hna ngamnak bia sawhsawh a si. Fak deuh in chim ahcun mah le mah i hlen a si. Cu caah Lainu caah cun Lai pa a ttha bik. Laipa ca zongah Lainu a ttha bik. Lai Seminar #3nak Washington DC ah Lai nu hna nih Nu kong an ceih. Cu ahcun Lai pa caah Lai nu kan ttha bik tiah bia an chah. Cu cu bia a si kan ti cio. A lung a dong pah cangmi ca zongah ruahchannak a um tthan.\nHringtu nu a si rih lomi Lai nu vialte zong nih Lainu dik tak si zungzal dingin Pathian nih um pi hram hna seh! A kan dawtu kan nu le cungah Pathian thluachuah tlung hram seh! Nu a ngei vialte hna, keimah bantuk cu si hlah uh.xxxxxx\n(Mah ca hi Rungcin Biathang, 2003 Biangreithlep 10 i thlah mi Rungcin Cabia a si)\nTheihternak: May 9, 2010 ni CIM caan hmannak kan tarmi a si.\nPosted by Bibik at 10:30 PM\nLabels: CIM, Phungchim\nDonnak le Sawmnak\nNa kan len caah kan i lawm. Pathian nih thluachuah vanluhnak in pe ko seh!\nHi blog ah hin catial a duhmi paoh nih, catial khawh a si. Biaknak he aa pehtlaimi paoh tial khawh a si i, tial cio ding zong in kan in sawm hna. biaknakhmurka@gmail.com ah nan ca kan kua ulaw kan in tar piak hna lai.\nJohnson Siangbawite Chungkhar\nBiakam Thar Cauk\nTlang Cung Cawnpiaknak\nCIM Caan Hmannak\nKan Ngeih Ahcun Kan Pek Ve Hna Awk A Si\nPathian le Thlacamnak\nDawtu Sunghno Ka Nu\nA Tha Deuhmi Thluachuahnak\nLaimi Nih Tuahmi Website le Blog Pawl\nBlog: Biazai Bukbau\nBlog: C. Duh Kam\nBlog: Chan Thawng Lian\nBlog: Chinland IT\nBlog: Danny Bawi Thianhlun\nBlog: Hai Vung Lian\nBlog: Hram Bik Lian\nBlog: Hrang Hlei\nBlog: Hrang Zel\nBlog: L. Sui Kung Ling\nBlog: L. Van Lian\nBlog: Lai Pathian Hla\nBlog: Ngun Thawng Lian\nBlog: Robert Thawng Zam\nBlog: S. Lian Hre\nBlog: Salai Bawi Uk Thang\nBlog: San No Thuan\nBlog: Vancung Thaihlio\nChinland Development Company\nChurch: CBMC (D.C.)\nChurch: CEBC (Indy)\nChurch: ECBC (Columbus)\nChurch: FBC (Maryland)\nChurch: FCC (Indianapolis)\nChurch: ICBC (Indianapolis)\nChurch: NCMC (Norway)\nChurch: PCBC (Philadelphia)\nChurch: ZBC (Norway)\nCollege: TCC (Yangon)\nFellowship: CCF (Denmark)\nFellowship: CCF (Korea)\nFellowship: Chin Community of DFW\nFellowship: Chin Mino\nFellowship: PCCF (Philippines)\nNews: CCN Channel\nNews: Chin TV (Falam)\nNews: Chin World\nNews: Chinland Guardian\nNews: Chinland Today\nNews: Glabal Chin News\nNews: Vaphual.net (Zomi News)\nOrganization: CRC (Malaysia)\nOrganization: Chin Internet Ministry\nOrganization: Chin Youth\nOrganization: Global Chin Media\nOrganization: Kuki Forum\nOrganization: Laimi Khrihfa Catialtu Phu\nOrganization: One Chin Organization\nEthnic Nationalities in Myanmar\nBlog: Mandy Sadan\nRobert Raikes and SS\nBiaknak Kong Website le Blog Pawl\nArchaeology: Israel Fenkelstein\nBL: Ancient Hebrew Grammar\nBL: Ancient Lexicons\nBL: Bible Online Learner\nBL: Bible Web App\nBL: Biblical Hebrew\nBL: Daily Hebrew\nBL: Hebrew Audio Bible\nBL: Hebrew for Christians\nBL: Learn Biblical Languages\nBL: Scholars Gateway\nBL: Two Letter Lookup\nBaptist: Adoniram Judson\nBaptist: American Baptist Historical Society\nBaptist: Baptist History\nBaptist: Center for Baptist Studies\nBible Research (Michael D. Marlowe)\nBible: Living Word Myanmar\nBible: STEP Bible\nBiblical: Beginning with Moses\nBiblical: Best Commentaries\nBiblical: Bible Web App\nBiblical: Bible and Interpretation\nBiblical: Biblia.com (Logos)\nBiblical: Biblical Studies Online\nBiblical: Blue Letter Bible\nBiblical: Darell Pursiful\nBiblical: Dead Sea Scrolls\nBiblical: Dead Sea Scrolls (Peter Flint)\nBiblical: Enter the Bible\nBiblical: Koinonia (Zondervan)\nBiblical: Resources for Biblical Studies\nBiblical: The Biblical World\nBiblical: The Sacred Page\nBiblical: Tyndale Tech\nCH: Church Fathers\nCH: Early Christian Writings\nCH: Early Church (UK)\nCH: Fourth-Century Christianity\nCH: Historical Theology\nDevotional: The Text this Week\nFolklore: American Folklore Society\nFolklore: Flood Legends\nGerman: LEO (English-German)\nGerman: Linguee (English-German)\nJewish: David Steinberg\nJewish: Menachem Mendel\nJewish: Reference Collection\nJewish: The Jewish Publication Society\nLecture: Ligonier Ministries\nLecture: Master's Seminary\nLibrary: Biblioblog Reference\nNT: Ben Witherington\nNT: Daniel B. Wallace\nNT: David Black\nNT: Doug Moo\nNT: J. R. Daniel Kirk\nNT: James D. Tabor\nNT: James F. McGrath\nNT: Jim Hamilton\nNT: Ken Schenck\nNT: Larry Hurtado\nNT: Mark D. Nanos\nNT: Mark Goodacre\nNT: Michael F. Bird\nNT: Michael J Kruger\nNT: Michael J. Gorman\nNT: N.T. Wright\nNT: NT Gateway\nNT: Scot McKnight\nNT: T. Michael Halcomb\nNT: The Paul Page\nOT: Brian Davidson\nOT: Carolyn J. Sharp\nOT: Christian Brady\nOT: Claude Matiottini\nOT: John Goldingay\nOT: OT Gateway\nOT: Peter Enn\nOT: Peter J. Leithart\nOT: Ralph W. Klein\nOT: Susan Pigott\nOT: TanakhML Project\nOT: Tzemah Yoreh\nOT: Wil Gafney\nPapyrology: Brice C. Jones\nPreaching: David Lose\nPreaching: Sermons by Book\nPreaching: Steven Lawson\nPreaching: The Living Pulpit\nResource: Biblical Studies\nResource: Biblical Training\nResource: Catalyst for Seminarians\nResource: First Things\nResource: Google Books\nResource: Inductive Biblical Study\nResource: Journal of Biblical Textual Criticism\nResource: Journal of Creation\nResource: Ligonier Ministries (R. C. Sproul)\nResource: Review of SBL\nResource: The Other Journal\nResource: Train Bible Teachers\nResource: Tyndale House\nResource: Word and World\nTheology: ABC Religion & Ethics\nTheology: Albert Mohler\nTheology: Andy Naselli\nTheology: Answer In Genesis\nTheology: Asian Theological Forum\nTheology: Desiring God\nTheology: Flood of Noah\nTheology: Frame & Poythress\nTheology: God & Science\nTheology: Justin Taylor\nTheology: Kwok Pui Lan\nTheology: Mark Lewis Taylor\nTheology: Religion Dispatches\nTheology: Theological Commons (PTS)\nTheory: Postoclonial Studies\nEnglish & Writing Cawnnak\nEnglish Speak (Chin)\nWabash Center (Teaching)\nWriting Center (Biola)\nWriting Center (CGU)\nWriting Center (Harvard)\nWriting Center (KU)\nWriting Center (Purdue)\nWriting Center (UNC)\nWriting Center (Wisc)\nHla le Movie Pawl (Umhar Phen Caah)\nHla: Albert's Place\nHla: Lai Hla\nHla: Myanmar Songs\nHla: Myitzuri (Kawl Hla)\nKawl Movie: Shwe Dream\nMirang Movie: HULU\nMirang Movie: Movie Father


BreakingNews Hakha Ah Pu Chumling Le A Fanu Motor Accideny Nak In An Thi – The Chinlung Post\nBreakingNews Hakha Ah Pu Chumling Le A Fanu Motor Accideny Nak In An Thi\nJanuary 30, 2021 admin Chin 0\nBreaking News: Hakha Ah Pu Chum Ling Mawṭaw Aa Let, Amah le a fanu an nunnak a liamNihin Hakha khua um Thantlang peng Tlangpi khua mi Pu Chum Ling mawtaw cu ai let i mawtaw ngeitu Pu Chum Ling le a fanu Van Par En an nunnak a liam tiah theih a si.Hakha khua in Tlangpi lei in an tlun nak ah Hakha phak lai te ah thil an can hi a si. Pu Chum Ling hi cu hlan cu mawtaw a khal tuk lo i, a fanau le deuh nih an mawng ti a si. Atu a khalh mi Parado ai cawk nak zong hi a sau lo ti asi.\nHi thil a cannak hi Hakha phak lai Keivang zuan, Timit cho kai, Pu Ming Hnin thlanlung phanh lai ah a si. Lam in pee 400 tluk aa hlatnak cheng palang an rilh hi a si. An i cit mi mawṭaw hi Parado a si.A tu hi Hakha siizung ah ruak an chek hna tiah theih a si. Breaking Accident news: 2021 January 30, Thantlang lei (Tlangpi in a rak i thawh mi) Parado motor in a rak i thawh mi Pu Chum Ling (Tlangpi) motor aa let.\nA fanu le Pu Chum Ling cu January 30 zaanlei suimilaam 2:30 tluk, Hakha in meng 4 hrawng hlatnak, Timit cho ah aa let i an thi,” tiah Health Volunteers. Group in tuanvo ngeitu Pu Chan Hrem nih The Hakha Times ah a chim.Pu Chum Ling motor hi kan hnuleite zong ah Thantlang Pu Thang Hrim Sia zuatnak pawng ah a motor aa let i minung 2 an rak thi bal. Aa hliam mi zong an rak um.Crd. The Hakha Times. Apoi kho tak tak hi bantuk in laimi van chiat nak nihn akn phak hi tantak mi chung Bawipa tu nih hmen ko hna sih.


Thazaang A Ṭhawng Mi PDF Battalion 250 Leng Kan Dirh Cang – NUG - News and Media\nThazaang A Ṭhawng Mi PDF Battalion 250 Leng Kan Dirh Cang – NUG\nThazaang A Ṭhawng Mi PDF Battalion 250 Leng Kan Dirh Cang – NUGi. PDF Battalion 250 Leng Kan Dirh Cang – NUG. Mizapi vengtu ralkap Battalion 250 leng dirh a si cang, tiah NUG Ministry of Defence nih cathanh a chuah. Mizapi vengtu ralkap an dirhnak kumkhat a tlinni nihin May 5 ah atu bantuk in NUG nih cun cathanh a chuah.\nMizapi vengtu ralkap dirnak kumkhat a tlin ni ah ralkap zulhding phunglam ṭha tein a zul i, nawlpeknak tang ah a um mi, mipi a dawtu ralkap ṭhawng battalion 257 cu dirh an si cang. Pengtlang min in a dir mi mizapi ralkap zong peng 250 ah ṭha tein kan dirh khawh pinah tualchung min in a dir mi ralkap le Myo Piah Pyauh Kyua ralkap phu 400 leng zong dirh a si i, kahdohnak ah voi tampi an i tel kho, tiah NUG Ministry of Defence nih a langhter.\nRunvennak le SAC dohnak caah PDF dirh a sinak kong le Mino tampi hmun himnak (Tlangcung hriamtlai hmunhma) ah raltuk zong ṭha tein an cawn nak kong zong cathanh ah an langhter. NUG nih mizapi ralkap a dirh mi leng ah SAC ralkap doh ding in raltuk cawnnak ah timtuahnak a ngei mi mino tampi an um rih, tiah theih a si.\nThawngpang Dang- Shan Ramkulh Chaklei Maw Taung Khua Pawng Ah SAC Ralkap 11 Le Civil Mi 2 An Thi Shan ramkulh chaklei Muse le Maw Taung karlak, Maw Taung khua pawng ah SAC ralkap mawṭaw cu tualchung ralkap hna nih May 4 zanlei Sml 5:00 ah hriamngan in an kah i, bomb zong in an puah hna caah SAC ralkap 11, mawṭaw khaltu le mawṭaw zulhtu ti in an zapi 13 an thi, tiah theih a si.\n“Shan chaklei mengtung 105 le Maw Taung karlak ah SAC ralkap nih an i cit mi mawṭaw cu hriamngan le bomb in an kah i mawṭaw cu aa let. SAC ralkap 10 le Phyo Saw Htee 1 an thi i Colonel pakhat hliam a tuar lengah civil mi, Mawṭaw khaltu le a zultu zong an thi,” tiah Muse tualchung mi pakhat nih a chim. Credit – The Chin Post. Laknak – All Chin\nCDF-Thantlang Nih An Chuah\nSAC Nih An Tlaih Lio Ah A Thi


Obama le An Pastor Rev. Jeremiah Wright Kong - Khuaruah Har News\nObama le An Pastor Rev. Jeremiah Wright Kong\nVictor Khen Sang Nih Obama le an pastor Rev.Jeremiah Wright kong a tialmi hi rel cio tuah ulaw, an pastor pa nih a thluak a rak tawlmi a lo, siaherhnak he. President Barrack Obama hi a hngakchiat tein Chicago ah a ummi Trinity United Church of Christ (TUCC) ah member a si i, 2008 hnu in ai pum duh ti lo ti a si. Aruang cu a hngakchiat tein apa bantuk in a tihzah i tipil zong apetu, nupi angeih lio zong ah leh athah tu le afanu le pahnih zong tipil apetu,\nRev. Jeremiah Wright nih America hi minak akan hremtu, minak chiahnak ah thonginn phunphun asatu ram an si caah “Pathian Nih Thluahchuah Pe Seh – God Bless America” ti hi kan chim awk asi lo, Pathian nih dantat seh “God Damn America” kan ti awk asi tiah achim hnu in Obama nih mah nakcun kum saupi arak i pumhnak nak Khrifa buu kha i pum ti loin akal tak ti asi.\nUnited States Of America (USA) cu vulei cung ah Chin miphun tamcem akan latu ram an si lawng siloin Chin miphun Khrifa ah akan luh pitu ram zong an si caah Chin miphun le US kong hi cu lu le pum bantuk in țhen awk țha loin ai peh mi kan si caah an kong hi theih ahau mi atamtuk hringhran. Cu theih ahau tampi lakah Khrifa kan si bantuk in anmah ram hruaitu Presidents pawl hi teh zei bantuk Khrifa dah an rak si cio ti zong theih kan duh cio lai dah tiah zumhnak ka ngei.\nNihin cu Coronavirus kong nih kan thluak akan buaituk i adang pi US Presidents pawl biaknak kong ah vun i țhial chung ko ne hna usih. USA hi 1776 in ahmasabik President ațuantu George Washington in nihin ni President atuan lio mi Donald J Trump tiang ah hin president voi 45 an i thleng ve cang. Nihin tiang US president vialte ah hin cheuhnih-cheukhat tluk deng cu Episcopal le Presbyterian biaknak an si tiah Pew Research Centre nih an tialmi hmuh khawh asi.\nHi president 45 chung ah hin an biaknak ah Khrifa asi lomi cu an um lo nain buu (Denomination) theng atlai lomi cu an rak um len ve. Abraham Lincoln hmanh kha Baptist chungkhar in achuak mi asinain Baibal zong arel tuk fawn ko bu ah amah tu cu fek tein adirnak buu cu arak um lo tiah an tialmi tampi hmuh asi. 1963 US president ațuan lio ah an rak thah mi John F Kennedy lawng kha Catholic asi i adang vialte chung ah Baptist asimi cu 4 lawng an si.\nUS president pawl ah lakah atamcem cu Episcopal biaknak an si i achang ah Presbyterian biaknak pawl an si. Donald Trump zong hi Presbyterian asi. Chin miphun tambik cu Baptist kan si i kanmah bantuk Baptist bak asi mi cu chan thar deuh ahcun President William Jefferson Clinton le Jimmy Carter kha an si. Jimmy Carter tu cu Southern Baptist church an zumhning le amah zumhning kha ( Nu le pa kan dirhmun tthennak – Gender Equality) arak i kalh caah 2000 lio ah khan Southern Baptist in ka chuak cang tiah arak thanh.\nDonald Trump hi ano lio ahcun Presbyterian Church (New York) ah arak i pum tawn mi asi nain upat hnu ah biakinn aphan tuk ve ti lo ti asi. Mirang reng reng hi an kum tlin hlan ah biakinn an phan i kum tlin in an tar (pension) tiang an phan tuk ti lo, an hung tar hnu khin biakinn an phan țhan deuh hna. Cun Trump cu Obama he hin pumpak hrim in an i rem kho lo, Obama nih Donald Trump cu 2012 lio ah “small business” ati balmi hrim kha CNN hmanh nih zeitin dah ati khawh hnga an rak ti bal cang.\nDonald Trump cu innsak, inn zuar tuahtu – Real Estate Developer asi i billionaire pakhat asi tikah sipuazi fate tuahtu(small business) cu asi lo ti afiang mi asi. An i rem lo tuk caah khin an i ti hram nak arak si deuh ko rua. Trump cu mirum taktak asi. The Art of The Deal timi cauk min thang tak arak țialtu zong asi. Cun Obama hi ahringtu apa cu Kenya mi asi i ahringtu anu cu Ann Dunham timi Mirang asi. Anu hi Indonesia ah va dang angeih caah anu hringtu ( apulepi) nih an cawm cem mi asi. Apa cu Muslim asi caah amin tling te ahcun Barrack Hussein Obama ti asi.\nPresident Barrack Obama hi ahngak chiat tein Chicago ah aummi Trinity United Church of Christ (TUCC) ah member asi i 2008 hnu in khan cun ai pum ti lo ti asi. Aruang cu ahngak chiat tein apa bantuk in atihzah i tipil zong apetu, nupi angeih lio zong ah leh athah tu le afanu le pahnih zong tipil apetu Rev. Jeremiah Wright nih America hi minak akan hremtu, minak chiahnak ah thonginn phunphun asatu ram an si caah “Pathian Nih Thluahchuah Pe Seh – God Bless America” ti hi kan chim awk asi lo, Pathian nih dantat seh “God Damn America” kan ti awk asi tiah achim hnu in Obama nih mah nakcun kum saupi arak i pumhnak nak Khrifa buu kha i pum ti loin akal tak ti asi.\nLaimi nih Obama kan rem lonak aruang cem cu nulenu/palepa țhitumhnak apom mi asi timi le Khrifa sinak hi zei arel lomi asi caah Christmas hna Holiday season ti sawh in achimtu asi ti hi atlangpi cu asi. Obama hi Khrifa asi ko nain politic ahcun an i tlaihtleng (Policy) aum dih. Obama hi Liberalism sawh sawh siloin Liberalism nak hmanh ah Liberal tuk lehpek lengchuak deuh rih mi khi asi.\nCanada ahcun NDP kan ti hna i New Democrat party timi tlaihpeng ai tlaih mi asi. Biaknak nak in minung covo (Human Rights) kha biapi deuh ah achia mi alawhnak tamtuk aum caah Khrifa biaknak (Protestant tambik) hecun azumh ning hi akalh ngai in alanghnak asi. Abikin Baptist (Tipil Khrifa buu (or) Thumhkomh Zummi Khrifa) hecun athil tuah hi akalhnak in an hmuh caah Mirang pastor tampi zong nih an duh lonak khi asi. Asinain Khrifa asimi dang tampi nih thimfung an pek țhiamțhiam ko.\nRepublican le Democrat Umtuning:\nUS politics ah hin Democrat le Republican ti hi kan theih cem hna. Democrat timi cu Israel, Britain le Europe ram tampi ahcun Labour Party ti in an auh hna, cun ram cheukhat Canada ti bantuk ahcun Liberal Party ti in kan auh hna. Republican timi cu ram tampi ahcun Conservative Party ti si lo le Tory ti zong in auh an si ve. Israel ahcun Republican Party he an dirning ai khat mi cu Likud Party khi an si. Republican timi cu thil hlun sining tlaih (Conserve) deuh in kal aduh mi an si, Lai holh cun Lai phung bak in dir ding ti phun khi an si.\nMirang sicun Mirang phung bak i tlaih ding, Asia sicun Asia phung bak tlai ve ko seh ti khi asi hnga. Democrat cu thil sining hoih in kal ding, chan thar ai thlen ning in i thlen peng ve ding ti deuh khi (New Ideas apom mi) an kalning asi. Democrat nihcun Mirang /minak/misen ti um lo, hmun khat ah khuasak dih ding ti khi an pomning asi. Cucaah Democrat ruahning incun chan hlun kha philh/ asi lo le kaltak afawi deuh i Republican ruahning incun chan hlun kha ven, rak sining kha ven le mah le ram timi kha hmasabik chiah deuh (Nationalism) kha asi ve.\nTu kum Democrat party in president ai cuh ding mi Joseph Biden hi Catholic asi i atlin ahcun amah le John F Kennedy lawng hi Catholic in president atling balmi an si te lai. Dr. Micheal Brown (Ph. D in Languages and Literature – New York University ) nihcun Joe Biden president atlin ahcun 2012 lio ah fiang tein arak chim bantuk in nulenu/palepa țhitumhnak (Same Sex Marriage) cu adirpi țhan lai caah Khrifa biaknak zalonnak kong ah harnak kan tong te lai tiah achim. Donald Trump hi mirum chung in achuak mi asi i ahringtu anu hi mi bomh arak duhmi asi ti asi.\nAmah Donald Trump belte hi atuletu party ai țhialmi arak si tiah amah Biography ah an tțial. 1987 ah Republican party ah chungtel sinak min apek i kum 2 arauh ah achuah tak hna i amah tein (Independent) in aum. Kum 2000 ah president cuh ding in arak i tim tuah bal cang. 2001 in Democrat party ah alut i kum 8 chung aum hnu ah 2009 ah Republican Party ah arak kir țhan. Asinain Republican Party chung tak tak ahung luh cu 2012 lio ah khan asi i Mitt Romney president si ding kha arak dir pi.\nMah nak khan Republican ah aum thai i 2016 ah Republican party in president avun i cuh i atlingmi asi.\nDr. John Neufeld nihcun 2018 lio ah khan Michael Gove nih Donald Trump hi interview atuah i amah tein Baible arel balmi asi lo, Biaknak hi biapi ah achia mi zong asi lo, Hlanlio president Richard Nixon bantuk asi ati. Asinain American Evangelical Khrifa pawl nih an dirpi tuk nak khi Obama chan ah nau thah (abortion), neih khat țhitumh (same sex marriage) le US baiceih zung sangbik (Supreme Court) ah Khrifa țha an um lo caah Trump achuah ahcun mah pawl hi aremh dih lai tiah zumhnak an ngeih caah an thimmi mi asi tiah Back To Bible timi ah an țial.\nAn zumh bantuk in Trump nih nau thah akham, same sex aduh lo pin ah Supreme Court ah Khrifa țha baiceih bawi ațhut ter taktak. Jerusalem zong Israel khualapi asi tiah adirpi i US embassy tiang Tel Aviv in Jerusalam ah May 2018 ah athial ter hna. Cun Khrifa tampi nih Trump hi president asi hnu in alung ai thleng ngai i Khrifa tha ah ai chuah ko tiah Billy Graham fapa Franklin Graham hmanh nih adir ngai ngai.\nDonald Trump nih US Democrat pawl lakah cun Joe Biden hi azenh cem mi asi caah Ukraine ram tiang taza cuai ding in aforh hna ruang ah amah leh lam taza cuai tiang ai huah mi asi tiah political analyst tampi nih an zumh mi asi. Atu in chim cia chung ding ah atuan ngai rih i thimfung thlatu cu US mipi an si te ko lai caah atu te hin Donald Trump cawlcangh an ngiat ngaingai cang lai ti afiang. Amah Trump zong nih Joe Biden cu mi sawh sawh asi lo ti atheih tuk ve ko caah ralrin tein ram akalpi lai tiah ka zumh. Credit: Victor Khen Sang\n← Covid-19 ruangah ei awk an ngeih tilo caah tiva ah zuanthlak aitimi nufa\nNa Hmai Arsik Le Tivun That Lo Tuk Ruangah Lungrethe In Na Um Sual Maw? Mah Kokek Sii Hi Rak Tuahve A Ttha Tak Tak →\nThlacamnak In Fakpi Bomh An Herh, Rev. Dr. Van Ram Uk le a Nupi Tulio Tlangrai In an zual ngai\nModel Thinzar Wint Kyaw Swimming Pool Ah Nuam Tak Tak Ti Aa Lio Nak (Video)


𝐁𝐢𝐝𝐞𝐧 𝐧𝐢𝐡 𝐁𝐮𝐚𝐧 𝐚 𝐂𝐨 𝐦𝐢 𝐊𝐞𝐲 𝐆𝐨𝐯𝐞𝐫𝐧𝐦𝐞𝐧𝐭 𝐀𝐠𝐞𝐧𝐜𝐲 𝐧𝐢𝐡 𝐂𝐨𝐡𝐥𝐚𝐧𝐧𝐚𝐤 𝐚𝐧 𝐓𝐮𝐚𝐡 𝐡𝐧𝐮 𝐚𝐡 𝐏𝐡𝐮𝐧𝐠𝐧𝐢𝐧𝐠 𝐭𝐞 𝐢 𝐑𝐢𝐚𝐧 𝐢 𝐂𝐡𝐚𝐰𝐧𝐧𝐚𝐤 𝐓𝐮𝐚𝐡 𝐚𝐧 𝐓𝐡𝐨𝐤 – Onlinenungak\n𝐁𝐢𝐝𝐞𝐧 𝐧𝐢𝐡 𝐁𝐮𝐚𝐧 𝐚 𝐂𝐨 𝐦𝐢 𝐊𝐞𝐲 𝐆𝐨𝐯𝐞𝐫𝐧𝐦𝐞𝐧𝐭 𝐀𝐠𝐞𝐧𝐜𝐲 𝐧𝐢𝐡 𝐂𝐨𝐡𝐥𝐚𝐧𝐧𝐚𝐤 𝐚𝐧 𝐓𝐮𝐚𝐡 𝐡𝐧𝐮 𝐚𝐡 𝐏𝐡𝐮𝐧𝐠𝐧𝐢𝐧𝐠 𝐭𝐞 𝐢 𝐑𝐢𝐚𝐧 𝐢 𝐂𝐡𝐚𝐰𝐧𝐧𝐚𝐤 𝐓𝐮𝐚𝐡 𝐚𝐧 𝐓𝐡𝐨𝐤\nAdministrator Emily Murphy nih Monday chunhnu i ca a kuatmi hna ningah, phungning te i rian i chawnnak tuah thok dingin Trump cozah lei zong ready an si ko cang, tiin President-elect Joe Biden cu The General Services Administration nih thawng an thanh cang. Election teitu cu Biden a si, tiin thawng an thanhnak in zarh 2 hnu ah, hi capar hi Trump a sunghnak namhnehnak kong i karhlannak hmasabik a si.\n“Phungning te i rian i chawnnak nikhua tlaiter dingin White House nih buai hnawhnak a ka tuah lo. Thleidannak asiloah thih bu zong in biachahnak hi ka tuah fawn lo,” Murphy nih a chim.\nLaw (upadi) le nihin tiang i hmuhkhawhmi thisining chirhchan in, zalawngtein biachahnak ka tuahmi a si, ti hi zangfahnak tein ka theihpiak hram u. Biachahnak ka tuahnak a ruang kongah siseh, a caan kai hmaithlaakmi kongah siseh, White House asiloah GSA ah a tuanmi hna telhchih in, Executive Branch official nih direct in siseh, indirect in siseh deiret an ka chanh hrimhrim lo, tiin a chim.\nBiden nih buan a conak phungning tein a cohlannak langhternak ah capar cungah cun Murphy nih a min a thut. Cu ti min a thutnak a ruang cu, a tuah hnga a rian a tuah, tiin a fehter bia khi a si. Hi capar chuahmi ruangah hin official te i rian i chawnnak a hram a thokter khawh cang lai i, a hung lut ding mi Biden team pawl he an tuah hnga a si mi paoh tuahti dingin Trump cozah agency officials pawl a onhtu a si cang lai. Rian i chawnnak ca i tuakpiakmi cozah fund million tampi zong Biden team kut ah an vun ap cang lai.\nPresident rian ca i timhlamhnak tuah awkah phungning te i rian i chawnnak hmanh cu Biden team nih cun an ngang lem lo. Monday in khan Cabinet ca i ai thimmi minung pawl Biden nih ai thanh cia dih cang. Asinain, a tak in fehternak a um rih lo ruangah, government data hi Biden te kut ah a phan kho rih lo i, federal agencies pawl he zong an i tong kho rih hna lo. Cun, rian i chawnnak caah tuakmi cozah tangka $6.3 million zong an hmang kho rih lo. Rian i chawnnak tuah cang dingin kan duhnak a ruang bik cu, Covid-19 data hi cop le cilh in i hman khawh i, vaccine phawtzamhnak kong i khuakhaannak tuah zokzok kan duh, tiah Biden official nih a chim.\nWhite House staff ca i Biden nih rian a khanh dingmi hna le Cabinet ca i a thim dingmi hna an background checks tuahnak dingah a herhmi federal resources i hman khawhnak siseh, agencies lakah a hlei in hmunhma i ngeih khawhnak zong Biden Team nih an tinco te lai. “Pulrai dohnak kongah le kan economy chanhchuahnak kong hei ti bantuk, kan ram nih kan tonmi buaibainak vun tawlrelnak dingah phungning te i rian i chawnnak tuah thok hi a herh ngaingai mi karhlannak pakhat a si,” tiin Biden rianapnak kong i executive director Yohannes Abraham nih a chim.\n“Tutan biachahnak hi federal agencies pawl le tiin, phungning te i rian i chawnnak tuah ah a tlaangkawmtu cozah lei cawlcanghnak a si. A ra lai mi ni tlawmpal chungah khin, pulrai kong ceihti dingin rianchawnnak kong a tlaitu officials pawl le federal officails pawl khuakhaantinak an ngei chom lai i, kan national security nih ai hmaithlakmi tlamtlingtein tuanvo an vun laak lai i, kan government agencies pawl Trump cozah nih a kaa thim in thit viar a timhmi vialte fanghlangtein theihfiannak an ngei cang lai,” tiin Abraham nih a chim.\nMonday zinglei sang hrawng i Michigan nih phungningtein election results namhnehnak a tuah hnu le Trump tazacuaimi hnonpiak a si hnu ah, Monday lila ah a tu bantuk in capar in fehternak an tuah hi a si. Tlawmte lawng in an i thlaunak Georgia zong nih cun Friday ah khan result namhnehnak a tuah ve cang i, Pennsylvania zong hi namhnehnak a tuah dengmang ko cang.\nTutan capar chuahmi hi Election a phichuak a khupthal lehpiak dingin Rudy Guiliani nih a thithruaimi Trump tazacuainak thilrit pi cu donghnak a phan deng ko cang, ti tehte tharhlaambik a si. Trump a legal team nih vote fir a um, tiin an ti mi kongah tehte an chuahpi khawh lo caah, Results namhmehnak tuah rih lo dingin Trump campaign nih tazacuainak an tuahmi cu state tampi ah cun hnonpiak an si cang.\nMonday hlan chung paoh kha cu, Biden nih buan a co a fiantuk ko bu ah, Murphy nih fehternak tuah a duh lo. Kan hnu hrawnghrang vialte kha cu, Politic kongah le hlathlainak kongah Trump nih ai thimmi Murphy hi Democrats sinin faakpiin deireetchanh a tong. Republicans pawl lila zong nih cun tluangtein rian i chawnnak tuah ko cang, tiin deireet an chanh ve cang, tiah theih a si.\n“A khuazei state hmanh hin election result thlengkhotu vote firnak asiloah vote kong i thil ai ningcanglo mi neh le nang a pel te hmanh a um sual lo. Cucaah, rian i chawnnak hi thok ding a si cang,” tiin Monday ah khan Sen. Rob Portman, Ohio Republican, nih a chim.\n“Fehternak kong i rules (phung) pawl hi an fiangtuk ti lo, cucaah tharchuah an hau cang,” tiah capar chungah Murphy nih a duhnak a langhter. “GSA nih hin tazacuainak le vote relthannak a phichuak hi nawl a ngeih lo, cun cu bantuk tazacuainak le vote relthannak a dik le dik lo kong zongah bia chattu a si fawn lo. Kan Constitution, federal laws le state laws pawl nih election namhnehtu kut ah le ai tlaakmi biaceihzung hna an biachahnak kut ah an apmi thil tampi a um. Federal hmunhma le thilri zohkhenh tuanvo an pekmi agency nih hin Constitution ah hram a bunhmi election cungah ai chuan awk a si lo, tiah ka ruah. The Act kongah remhsiamnak tuah dingin Congress pawl hi biataktein forhfial kan duh hna,” tiin a tial.\nCu ti capar a chuahmi kong thanh a si tlawmpal ah khin a rian tuanmi cung i a lunglomhpinak le rianchawnnak thok dingin biachahnak a tuahmi a hna a tlakpinak kong Trump nih twitter in a langhter. “Kan ram caah fektein a nun ai ap caah le zumhawk a tlak caah GSA ah rian a tlaimi Emily Murphy cungah lomhnak vun langhter ka duh. Hnahnawhpek a tong, hrocer a tong, volhpamh a tong –a pumpak cungah siseh, a chungkhar cungah siseh, GSA i a riantuantu pawl cungah siseh cu bantuk thil a tlun hi hmuh ka duh lo. Kan case cu thawngngaiin pehzulh a si ko rih. Biataktein ral kan do peng ko rih lai. Teinak kan co lai, tiah ka zumh! Sikohmanhsehlaw, kan ram nih duhbikmi zuul in, Emily le a team nih an tuah hnga ding rian an tuah hi ka duhpiak hna. Keimah ka team lei zong cu bangin tuahpi ve dingin ka chimh cang hna,” tiin Trump nih a tial.\nPresident a dironhtu hna nih cun cu ti i Twitter in ca a tialmi cu a lung a thumh (a sungh a khaan), tiin an ti piak, tiah Trump advisers 2 nih an chim. “Cuhlan tein an hal pengmi fundraising in a miakhmuh an duhmi solhnalh an duh caah a si,” tiah adviser pakhat deuh nih a chim. CNN nih email in capar an hmuh ningah, Biden hi Election buancotu ah fehter a si cang, tiin Monday zaan ah khan GSA nih federal departments thawng a thanh hna, ti a si.\n“Remh a si cang bangin, Presidential Transition Act of 1963 he i rem in, Joseph R. Biden le Senator Kamala Harris cu President le Vice President an office a chawngtu an si cang, tiin nihin Nov. 23, 2020 ah GSA Admistrator nih fehternak a tuah cang,” tiin federal departments sin kip ah federal coordinatior Mary Gibert nih email in ca a kuat hna. GSA nih thawngthannak a tuahmi cu CNN sinin kan theih hmasa caah a cheukhat cozah riantuantu pawl cu an lautuk, tiah White House senior official pakhat nih a chim. Asinain, staffs pawl nih Biden team cu rian an bomh ko lai. Hihnu karhlannak kongah a herhmi thawngpang an hlathlai lio pi a si, tiin a chim.\nBiden nih buan a conak in zarh 2 hnu tiang zongah fehternak tuah rih lo dingin nikhua tlaiter a si caah Murphy cu daitei a um i, Congressional Democrats le amah Biden liala zong nih Murphy cu zapitheih in deireet an chanh. Nikhua na tlaiter ruangah hin Covid ruangah minung tamtuk nunnak a liam phah cang lai hih, tiin Biden nih ralrinnak a pek.\nMurphy nih a tu bantukin biachahnak a tuahmi kong he pehtlaiin Tuesday ah biachimnak ngei dingin Democrats lei nih an duhnak an lanhter. Hmaizarh i Congress sinah biachim dingin GSA nih Monday zingka i biachahnak an tuahmi cungah Democrats lei an lung a tling ruam lo. “Rianchawnnak thoknak nawl vun onh cang. Cu ti an onh lo ruang i a phichuak hi a tha lai lo dawkaw,” tiin news letter bakin Tuesday ah khan Murphy cu Democratic committee chairmen nih ralrinpeknak ca an hei kuat. Chelsea Bawi


Tuzan 2018 Miss Thantlang Leengdawh Thimnak Ah Ahodah Winner A Co Lai? - THE CHINLAND POST\nTuzan 2018 Miss Thantlang Leengdawh Thimnak Ah Ahodah Winner A Co Lai?\nThe Chinland Post | 2018 October 24| Avoi 1nak 2018 Miss Thantlang (Tho) zuamnak cu tuzan (October 24 zan) ah thimnak tuah a si lai i Miss Winner, first runner up le Second Runner up tiang thim an si lai, ahodah laksawng co lai?\nWinner a hmutu cu tangka singkhat (100,000), Crown, le pangpar, First runner up cu tangka 70,000, pangpar le a dangdang, Second Runner up cu 50,000, pangpar le a dangdang, mizapi nih thimmi (people choice) cu tangka 50,000, pangpar le Crown laksawng le a dangdang laksawng pek ding in timhtuahnak an ngei.\nPeople Choice cu Online vote in thimnak an tuah i like le share tambik in Mai Teresa Sui Ngun Tling (like 560 le share 853) nih a ngah. Tuzan ah laksawng peknak an ngeih te lai.\nMiss thimnak cu tuzan (October 24) TSC nih Show an tuah ni ah an thim hna lai. 2018 Miss Thantlang cu Marie Stopes Myanmar (Thantlang) ummi nih sponsor sing 5 an pek hna lai tiah theih a si.\nMiss thimnak ah aa zuammi hna cu Thantlang khuapi chung in an si. Cu hna cu;\n1. Miss Van Tha Len Tial\n2. Mai Tuan Par\n3. Mai Sang Iang Tlem\n4. Mai San Dar Win\n5. Mai Sui Tha Chin Par\n6. Mai Hniang Tha Par\n7. Mai Dawt Hlei Sung\n8. Mai Hnaing Sung Chin\n9. Mai Siang Hnem Thluai\n10. Mai Siang Chin Tial\n11. Mai Teresa Sui Ngun Tling\n12. Mai Van Cer Cin\n13. Mai Van Thluai Zi\n14. Mai Dawt Tha Hluan Sung\n15. Mai Ni Hlei Tial\n16. Mai Nau Moon Moon Aye\n17. Mai Van Tin Par Mawi\n18. Mai Ni Din Par\n19. Mai Ngun Za Len Par\n20. Mai Anita Ngun Chin Tial an si.\nOnline vote peknak in like le share a tambikmi minung pali cu; Mai Teresa Sui Ngun Tling (like 560 le share 853), Mai Siang Chin Tial (like 246 le share 820), Mai Anita Ngun Chin Tial (like 435 le share 609), Mai Ni Din Par (like 543 le share 534) an si.\nThantlang Tho le Miss zuamnak cu Thantlang Youth Association (TYA) tawlrelnak in tuahmi a si. Thantlang khuapi huap in a hmasa bik miss zuamnak an tuah a si.\nBiakilh: Hmanthlak hi aa dawh bik in thimmi an si lo, online vote tambik a hmutu ti in taar a si.\nPrevious CHRO nih Geneva le London ah Chin Ralzam kong a chim (Part-I)\nNext Kalay Hrambunh CYO-KK Nih General Meeting Le EC Thar Thimnak An Tuah Lai


PASALTTHA SALAI CEU BIK THAWNG NIH FIANG KO IN ALANGHTER CANG – The Chinlung Post\nNehsawhmi Miphun Sinak In Luatnak Lam. Kawl rallokap kan doh lioah kan lotaw in Rakhine AA tapung nih Paletwa le Rakhine ram kan Chin mipi pawl khuakhat ah pa pathum a tlawmbik AA lut dingin hramhram in an dawh cuahmah ko hna (Chinworld Media). Cun Paletwa ram kan tlor thing le ruapum vialte an zuar dih hnik cang tiah kan theih. Zeitik tiang dah Chin miphun hi zomhtaih kan ton rih lai?


Thil Mak Tak Tak Pakhat – The Chinlung Post\nThil Mak Tak Tak Pakhat\nThil mak ngai pakhatPathian a zum i, Khrihfa a simi Laimi nih Daw Aung San Suu Kyi kan zumh khawh lo i, a thang hna kan chiat rihmi hi thil mak ngai pakhat ah ka chiah. Pathian kan zumhning hmanh aa pahmi a um len phah kho men lai dah. Mah ti ka ti tikah faak tukin a piangtharmi cheukhat nih Aun San Suu Kyi Bawi Jesuh he na tahchunh hrimhrim an ka ti ve tawn. Ka tahchunh hna bia a si loh.\nA umtu ning le a muisam aa lo ka ti bia a si. Nan duh le ka ti fawn ko u.Pathian zumtu kan sinak le Khrihfa kan sinak a muru taktak cu, dinnak pakhat hmanh a tuah kho lomi minung kha Pathian nih a kan dawt i, vancung pennak chung kan luh khawh venak dingah a mahtu nih thangchiatnak le mualphohnak vialte a phorh hnuah a nunnak tiang a peek beh timi zumhnak te kha a si ko.\nRalkap cozah nih kum tampi chung an uk cangmi Kawlram kha democracy ram si kho ve seh tiah, 1988 in nihin ni tiang harnak a phunphun tuar in thangchiatnak le mualphohnak a phunphun a phortu Daw Aung San Suu Kyi khi Kawlmi nih an zumh duh lo hmanh ah Laimi nihcun kan zumh tuk ding a si ko.\nNote : Ca bia na rel dih hin zei tin dah na ruah ve? NLD tanh ruang ah a ttial mi zong si kho ko nain, fak deuh vun ruah than cun a dik ngai in ka hmuh.\nTUCHUN THOK IN NLD KA CHUAHTAAK. BY SAYA THANG


Ralhrang Nih A Nunnak An Laak Mi Pu Tuidim Ruak Hmanthlak A Chuak Faak Tuk In An Tuah To! – Lai Lungrawn Post\nJanuary 20, 2022 January 20, 2022 admin Myanmar News\nChin thawngzamhnak Khonumthung editor in chief Pu Tuidim cu ralhrang phu nih an hremchih hnu ah an nunnak an laak, tiah theih a si. Ralhrang tuahtonak in a nunnak a liam mi Pu Tuidim ruak hmanthlak cu nihin January 19 ah hmuh ṭhan a si i, cu hmanthlak ah cun a kut hnulei hriṭem in, a kut tanpiak dawh a lo. A lu khuhpiak in a takpum dihlak ah hliamhma hmuh a si. Kum-50 hrawng a si mi Pu Tuidim cu ralhrang phu hna nih Matupi peng, Matupi-Hakha motor lampi Kihlung le Lunghlaw khua karlak ah ralhrang nih an tlaih i, nunnak laak a tong mi minung 10 hna chung ah aa tel ve mi pakhat a si.\nPu Tuidim ruak a hmutu mi pakhat nih cun, Pu Tuidim ruak cu a kut hnulei in an tem, a hmai an huh leng ah faktuk in an hremnak cu a takpum ah hliamhma tamtuk hmuh a si, a hngawng zong ah nam in an hmerhnak hliamhma hmuh a si. Cun a kutdong zong tanpiak mi ko a lo tiah Mizzima ah a chim. Ralhrang phu kut in thah an ton theih a si lio ah khuachung mi hna nih an ruak cu an kawl hna nain ruak pawng ah bomb hmanhmi an um caah ni zeimawzat cu an ruak fimtawl khawh lo in a um.\nThil a canka ah an ruak cu mi zeihmanh nih an char ngam hna lo, a ruang cu ralhrang phu nih a thi mi hna ruak tang ah bomb an hmanh. A hnu ah cun mino hna nih kan thih zong ah ti in ruak cu an laak i cu ka hmunpawng ah cun an vui hna,” tiah khua mi pakhat nih a chim. Ruak latu hna nih an thlak mi hmanthlak kong he pehtlai in, Matupi ah internet line a ngahlo caah hmanthlak langhter a si lo, Mizo ram phan mi hna sin in miruak hmanthlak cu hmuh a si, tiah a chim chap.\nPu Tuidim cu 2003 kum ah Mizzima, Kalatan thawngzamhnak le tlangcung media funtomnak a si mi ramkip Myanmar thawngzamhnak BNI dirh lio ah ‘Khonumthung thawngzamhnak’ aiawh in aa telmi a si. Chin ramkulh thawngzamhtu hna lamsialpiaktu hmasa ti in ruah mi zong a si the chin post.


An idoh cang lai maw sihnga? Ladakh hmun ah Army troops 15,000 deploys chiah than in ralriter asi ko, – Kawltu Team\nAn idoh cang lai maw sihnga? Ladakh hmun ah Army troops 15,000 deploys chiah than in ralriter asi ko,\nIndian army’s counter-terrorism units Jammu & Kashmir ah cun ralkap 15,000 additional troops eastern Ladakh lei ah China challenge ding in an kalter than ko cang, aruang cu China nih hin India thei lo in thlithup in ramri hrawng ah hriamnam thatha hna an chiah mi cu, Indian Intellegent nih report ah alanghter ruang ah atu bantuk in ralka le hriamnam an kalter than nak chan asi.\n15,000 troops hi China an cawlcang peng mi cu, dawnkhantu si ding ah an thlah mi asi, zei maw tiin boruah a um sual ah tia, Chinese aggression um cia mi hna nak in tam deuh khi an si tiah thei asi, ralkap cheu khat hna cu Ladakh sector Le based 14 Corps headquarters lei ah People’s Liberation Army hna aherh ah cun doh ding ah chiah asi.\n17 Mountain Strike Corps Indian Army’s strike corps, hi kum 1 chung cu ralrinter peng ding asi, India’s tactical operations southern bank of Pangong Lake, Finger area zong ah chiah asi deuh deuh ding timh asi, Mathura-based One Strike Corps zong Northern border lei ah chiah asi fawn cang.\nJapan nih China atih ve bak tilo Jets tampi phurnak lawnglian atuah dih cang, fighter Jets angeih cia mi pin ah Jets tha bik cem 150 reng lo order turu tuk ning cu,\nJapan nih F 35B phurnak caah light aircraft carrier JS Izumo class ship pakhat dih deng mang cang, mah hi F 35 jet 28 a phur khawh lai tiah ati.\nJapan hi atu ah cun an um sawh sawh kho ti lo caah, hriamnam thatha tampi ngeih ding in hma lak cuahmah lio asi ve cang khi asi, aruang cu China nih aduh ning in South China sea Rili pumpi khi amah ta bantuk in ngeih arak timh ruang ah, Japan ram ca zong ah himnak a um tilo timi khi a hmuh, mah ruang ah cun atu ah hriamnam thatha ngeihnak lei ah Budget zong tampi chiahchih in an order hlauhmah ve ko cang khi asi.\nMah light aircraft carrier JS Izumo class hi, Asau lei hi 248 metres asi, Akau lei hi 38 metres asi, picture hman thlak ah hin tawi deuh bantuk in alang ko nain, asau ngai ko.\nJapanese maritime self defence forces hna nih hin F 35B hi 50 hrawng US in order an tuah lio asi, mah hna F-35B fighter phurnak caah, JS Izumo class ship pahnih hna hi modified tuah lio asi, 2022 ah cun deck hi kau deuh in an tuah chih lai tiah ati, mah lawng lian hi tu hlan ah cun, helicopter phurnak caah an hman tawn mi asi.\nA tu ah cun jet phurnak caah hman asi lai ruang ah, base ground zong chah ngai in an tuah than cang khi asi, power supply systems zong tam ngai an chiah chih mi asi, Japan nih hin F 35A le B inpaelh hi 150 bak order an tuah, final assembly electronic/parts ram dang dang tuah mi remhnak rian cu, mitsubishi heavy industries, japan ram chung ah tuah asi lai, mah long si lo in, jet 40 hrawng 70% building cu Japan ram chung thiam thiam ah tuah asi lai.\n← Nancy Pelosi ruang ah US abuai sinsin, mah ruang ah cun GOP hna nih buainak an tuah deuh deuh ko cang,\nDate 26.7.2021 nihin zan lei Suimilam 2:00PM hrawng ah ramri buainak kong ah an ikap bak ko cang, →


Iran Intelligence Ministry Official Pawl Hna Rian Tuan Cu Tih A Nung Ko Nun Ngeihnak A Um Bak Loh — Salai Ephraim Thawngpang\nIran Intelligence Ministry Official Pawl Hna Rian Tuan Cu Tih A Nung Ko Nun Ngeihnak A Um Bak Loh\nIran nih naite ah CIA ramngiatu ‘SPY’ ah puh in a tleih mi hna chungin zei maw zat hna cu zei hmanh chim lo in thah bak cawlh dingin biachahnak a pek mi hna zong an um len.hi konghe pehtlai in Iran Intelligence ministry official pawl hna nih an chim t’han mi cu a tutan ah an tleih mi hna hi US S Central Intelligence Agency pawl hna caah rian t’uantu an si tiah a chim.\nCun, mah hna pawl hi an dih lak ah minung 17 tleih an si i,cu hna chungah cun zei maw zat hna cu thah dingin biachah piak an si i,a cheu hna cu an rian t’uan nak konghe pehtlai in finaternak tuahter dingah le biahal nak tuah dingin biachahnak tuah piak an si tiah an chim. Iran Intelligence Ministry Official chung tel Iran State television ah rian t’uantu pakhat nih cun hi minung 17 hna hi American Central Intelligence Agency rian t’uantu bak an si ko tiah tehte kan ngei cang tiah a chim.\nCu pin ah American Central Intelligence Agency pawl hna nih Iran ram kongah ningcanglo in thawnga zamhtu hna le ruahlo pi in Iran thil tuahmi ningcanglo in an kan puh nak cu mah hna pawl ruangah hin a si tiah an chim.cun, a tu ah Iran nih a tleihmi hna minung 17 hna cun Iran mipi hna hmuh khawh awk ding bak in Iran tualchung TV ah langhter an si.\nIran Intelligence Ministry Official pawl hna nih hi tibantuk in bia an chim mi kongah CIA rian t’uantu hna le American cozah zong nih zei hmanh lehnak bia a chim rih lo.American nih Iran ram biatak tein a vun doh tik ah ram khat le ram khat hna karlak ah i huatnak le lunghrinhnak a chuak cuahmah cang.British nih Iran tanker a rak tleih mi tilawng chungah rian t’uantu hna kha Indian ram mi le Pakistan ram mi hna an si.cu hnu ah Iran nih British tanker zong an tleih piak ve.\nTagged Iran Intelligence Ministry Official Pawl Hna Rian Tuan Cu Tih A Nung Ko Nun Ngeihnak A Um Bak Loh\nNorth Korea Hawit’ha Russia Cu South Korea Nih A Hriamnam Hmangin A Hrocer Ve Hoi →\n← Pu Trump Nih Biatak Tein Rian Khinh Dingah Mi A Dirkamh Mi Hna Cu A Tlinglo Mi An Um Bak Lo Hih


Innhmun Pekmi Thla 6 Ah A Sa Lomi Paoh Chuh An Si Cang Lai Tiah Chinram Cozah Nih Nawl An Chuah – THE CHINLAND POST\nInnhmun Pekmi Thla 6 Ah A Sa Lomi Paoh Chuh An Si Cang Lai Tiah Chinram Cozah Nih Nawl An Chuah\nTCP-Hakha| 2017 August 3_Repost| Inn hmun pekmi le innsaknak nawl pekmi thla 6 chung ah a sa lomi paoh a herhning in dantat le chuh an si cang lai tiah Chinram cozah nih nawl an chuah.\nHi pehtlai in Hakha penguk lutlai Pu Chan Fiang nih, “cozah nih vawlei cazin musiam 105/106 pekmi siseh, innsak, lo, dum tuahnak caah vawlei hlanhnak gram pekmi sachoh a ngeimi si hna seh, dum tuah lo, lo tuah lo, inn sa lo in buar pi in a chia sawhsawhmi paoh cu Chinram cozah nih chuh an si cang lai. Vawlei hmun an hal lio le vawlei hlanhnak sachoh gram pek lio ah a tanglei te ah cu ningte cun na tuah lai timi chingchiahnak ca tialpiak chih lengmang an si. Atu cu 105/106 le vawlei gram a ngeilomi paoh nih 2017 August 3 thawk in thlathum chung ah zung ah pehtlaihnak rak tuah cio ulaw thla 6 chung i nan sak ahcun aho hmanh chuh nan si lai lo” tiah The Chinland Post ah a chim.\nHi kong he pehtlai in Chinram cozah nihcun, “Chinram chung kokek rawhralnak ton ruang ah hmunhma pek a herhmi, tihnung hmun ah a ummi hna himnak hmun thial le hmunhma pek an herh caah cozah nih vawlei hmun pekmi, vawlei cazin muisam 105/106 phungningte in tuahpiakmi le vawlei hlanhnak gram (vawlei hlanhnak sachoh) a ngeimi paoh nih zulhphung ning in vawlei a hmang lomi le inn a sa lomi paoh cu upadi he aa tlak in hrawhpiak le vawlei hmun chuh an si cang lai tiah ralrinpeknak cathanh an chuah”.\n“Cozah zungkip an si ah, pumpek le company pawl an si ah vawlei ngeihnak muisam 105/106 phungningte in a ngei cangmi paoh nih siseh, vawlei hlanhnak gram (sachoh) a ngei cangmi paoh nih atu nawl kan chuah nit hawk in thlathum chung ah pengkomh le penguk zung ah vawlei hmun ngeihnak catlap le tette he pehtlaihnak tuahding. Cun, cozah nih phungningte in 105/106 pekmi le vawlei hlanhnak gram pekmi a ngeitu paoh nih hi nawl an chuah nit hawk in thlaruk chung ah inn a sa lomi asiloah sokning bantuk in vawlei a hmang lomi paoh upadi ning in cozah nih chuh nan si cang lai” tiah an tialchih.\n“A cunglei ning in nawl a zul lomi le a tuah lomi paoh cu kokek rawhralnak ruang ah hmunhma pek a herhmi, tihnung hmun ah khua a sami, a hung thangchomi innchungkhar, milu le aa tlak in vawlei hmun pek a haumi pawl hmunhma peknak caah Upper Myanmar vawlei le ngunkhuai ni-upadi ning in vawlei hmun chuh nan si cang lai” tiah Chinram cozah nawlchuahmi ah cun an tialchih.\nHakha penguk Pu Chan Fiang nihcun, “tu lio ah ka aipuang bikmi cu innhmun aa laak tung i inn sak lo le dum tuah lo in buar nawnpi innhmun a chiahmi pawl hi an si. A cheukhat cu hmun ngeitu minung umnak hngalh lomi le pehtlaihnak zong tuah khawh ti lomi an tamtuk” tiah a chimchih. +++\nPrevious Thantlang Ah GTHS Sianginn Saknak Ding Hmunhma An Zoh\nNext Chin Ramkulh Cozah Bu Chung In Minister Pakhat Rian Dinhter An Timh


Tuzing Ah Paletwa Peng Khuate Pakhat Ah Min Aung Hlaing Ralkap Le AA Kar Kahdohnak A Chuak, An Hriamthil Thawng Cu A Tiru Taktak Khi Si Ee – Onlinenungak\n26/5/22, Nihin zingka ah Paletwah peng khuate pakhat ah AA le ralhrang an i kap cuahmah. Bomb le hriamngan thawng hna cu; khauri le ttektla bang a tur ko an ti. Credit; Salai William HC\nThawngdang Relchap >>>>>><<<<<<<< CNF / CNA Dohkalh Rumro In Aalak Mi Hna Sin Cakuat. Tutan cu Raldohnak ah Chin Pasalṭha rual tampi nih an kan liam tak. Chinram khuaci a mui ko. Lungzong afim tilo. Molh le hrut kan I timh dih cang hna. Khrih le Thawngṭha ruang ah nunnak le thisen pek lawng ahngalh mi chin mi caah tuar an har khun ko. Cu lio ah CNA Dohkalh rumro in cathlah mi kan hmuh pah tawn.\nKan thihloh mi hlah maw an I lawmhtuk ti awk in aum caah thin alinh hi celh bak asi lo. Vainam lawlaw in I samh dih hna ka duh tawn. Kan zemlo sa zong I can dih hmanh ka ngamh tawn. Khurkhua ka ruah deuh tikah, Pathian min in kaa hnemh ṭhan. Chin mi pumkhat sinak a hnursuan sual lai tiah kaa sum I ka kaa kaa cip. Ramthlo, Tlangzar raldohnak ah ram le miphun caah nunnak a pekchantu hna kong cu lunghmui ngai in le CNA santlaih lo asi tiah cathlah mi ka hmuh hi atam pah ko. Kan Unau LAIMI chung in kan si tikah ruah awk le atuar awk an har khun ko. Falam lei kan Unau Cheukhat CNA ahuat tu pawl ko hi nan zual.\nCNF / CNA hi um hna hlah sehlaw, Paucan Dohthlennak kan ngawl hi a sau tuk cang. CDF nih an mah lawng in ral an tuk bal theng lai ka zumh lo, kan tawn mi CDF ka hal hna tikah CNA telloin Ral antuk bal theng lo dakaw. Raldohnak afak deuhnak kip ah CNA nih raldohpi asi. Mindat le Thlanglei LAITLANG CDF khi CNA nih an kan dohpi lo ti bantuk in an chimh nain asilo. CNA Ralkap an um lo nak CHINRAM ah aum ti lo.\nThawngpang hi hlat deuh ve uh law a ṭha lai. Chinram lawng ah asilo. Hlanchan CHINRAM asimi Kalay – Kabaw-Gangaw-Ṭhilin-Kyaukṭu tiang CNA hruainak in Ralhrang an doh. Vawleipi hngalh in ral an tei khi nan hngalh cio ko lai dah. Chindwin Tiva kian tiang an phan. Pale, Yinmabin le Pungduang Pungngia tiang CNA le an Minung CDF Ralkap hna an um dih ko.\nFalam Khualipi ṭhialnak kong ah buai duh ti hlah uh. Vawlei cung ah Khualipi an ṭhial mi relcawklo asi. Khualipi hlun ah an ṭhial ṭhan mi a un bal rihlo. Aum ballo khi asiko. Vawleipi ah aapalh mi Theory le Political Ideology kha nan I tlaih caah Nan Unau LAI bak nan kan huat hi asi awk asilo. Hakha in Khualipi aa ṭhial hmanh ah Falam ah asi lai lo. Adang tu ah asi te lai. Cucu Vawleipi tuanbia nih a kalpi mi asi ko.\nLaizo holh hi CHIN tlangholh duh ruang ah nan mah tein nan I cheu. LAIZO le Hakha holh cu American le England asi ko. Hakha holh kha LAIZO asi I, LAIZO kha Hakha holh asi ko. Buai awk aum lo. Linguistic ah Family pakhat asi mi LAIZO le Hakha holh asi. LAIZO holh asi khawh lo ahcun English hi Tlang holh tiah mipi nan kan hlen rih. Mirang miphun kan si lo tihi nan hngalh fawn.\nAcheu nih MIZO holh tlang holh nan ti rih, Luanpar kai hlah uhcah. Nan tlau afak tuk cang. Falam CHIN hi Chin miphun ah Falai nan si rua. Falai chia lo lai chia tiah LAIZO phungthluk kha. ZOMI le Mara cu theihthiam an um rih. Hakha Thantlang I a unau asit asi ko mi Falam CHIN Mi nih nan kan doh zungzal mi hi cu, Israel le Palestine Bantukin chuak lan asi khawh caah ngawl cang uh tu bak in.\nCuti kan tuah khawh ahcun, Miphun dung tello in CHIN Mi lawng nih Ralhrang MAH cu arua hlan ah kan thluk hrim hrim lai. CNF upa hna hi an tar cang. Dr LHSK, Dr. Suikhar, Pu Zing Cung, Pu Htet Ni, Col Solomon, tbk vialte an tar cang. CNF ah I fonh dih uhlaw, arau hlan ah, kum tlawm pal ah CNF uktu le hruaitu cu, Falam, Zomi, Mara, Mindat, tbk ta pei asi cang lai cu. Nanmah umnak caah hmunhman le akhan an remh chunh piaktu CNF upa Luban ansi tihi zeitik hmanhah phil lo awk ah caa kan kuat hna.


Khah! Trump caah thawngpang chia taktak a si thlankhur kam a dir ko cang hih! – Chin World News Evening\nUS Thimnak: Vote Relcia Zoh In Rel Rih Lomi States 7 Ah Trump le Biden Dirhmun. 7 States ah votes an rel thlu rih lo. Atu relcia mi ah Biden nih Votes 238 a hmuh lio ah Trump nih votes 213 a hmuh. Biden nih relcia mi ah a tei.\nA tu rel liomi States 4,Pennsylvania 20, North Carolina 15, Georgia 16 le Michigan 16 ahhin Trump percentage % cun a tam deuh rih. Hi states 4 nih an ngeihmi votes 67 bak a si i Trump nih hi states 4 ah teinak a hmuh ahcun President a tling kho. Asinain hi states 4 chung ah pakhat paoh ah a sungh ahcun bye bye ti a hau lai. Nain a tu dirhmun ahcun ruahchannak a um rih.\nBiden caah a tu rel liomi, states 7 chungah pathum hi a ttha ngai. Cu hna cu;Wisconsin 10, Nevada 6 le Alaska 3 hna an si.Hi states pathum ahhin votes 19 a um i a hmuh ciami votes 238 fonh tikah Votes 257 tiang lawng hmuh khawh ding ruahchannak a um.\nCucaah tutan thimnak ah a ho an si hmanh faktuk in an itei lai lo ti cu relcia mi dirhmun zoh in theih khawh a si. A tu an relning zoh ahcun Trump 280 hmuh i President tlin dawh a si. Biden nih votes 257 hrawng hmuh i tlin lo dawh in a um. Caṭialtu: Tha Chung Lian


Indonesia ram ah Mask man cu sui man nak hmanh in man a fak deuh - Khuaruah Har News\nIndonesia ram ah Mask man cu sui man nak hmanh in man a fak deuh\nKan vawleipi lungrethi taktak in atuahtu Wuhan virus nih nikhat hnu nikhat in vawleicung ram tampi a phan cuahmah. Corona virus a damter khoru sii an hmuh cang tiah thawngpang rak thang mi kha cu hman dawh a si lo. Aruang cu corona virus ruangah a thi mi an karh chin lengmang caah a si.\nCorona virus thlopbul nak ding sii cu an hmuh khawh rihlo caah a ven nak lam um chun pakhat cu mask in kan hnar tuam piak kha a si. Singapore ram ahcun an ram chung mipi dihlak in mask an ngeih khawhnak ding ah an ralkap hna nih million tampi an ser piak hna lio ah Indinesia ram ah cun mask pakhat te man khi sui man nak hmanh in a fak deuh tiah theih a si.\nThe Staraits Times thawngzamh nih anlanghter ning ahcun Indonesia ram ahcun mask cawk awk a har tuk caah mask pakhat man ah cun Indonesia phaisa in Rupe 14 ting le thong sawmkua a phan cang tiah theih a si. Kawlram phaisa in cun mask pakhat man ah ting khat le thong sawmruk tluk hrawng a si.\nMask manh cu tudirhmun in cun sui grame khat man nak hmanh in mask pakhat man a fak deuh tiah theih a si. Indonesia ram Cukata ah a ummi sii a zuar mi hna nih mask N95 3M thohkhat ah 20 ummi cu Indonesia phaisa in 1.5million in an zuar tiah theih a si. Sui man cu grame pakhat ah ting 800,000 tluk hrawng asi.\nTu tiang dirhmun ah cun Indonesia ram ah corona virus pakhat te hmanh a um rihlo caah mi zei paoh nih an kai lo nak ding ah a biapi cemmi mask cu a man a fah khunnak le a sunglawi khunnak a si. Ram tampi ah cun an ram mipi nih man ngeilo tein an ngeih khawh nak ding ah heh tiah an phawt hna lio ah Indonesia ram ahcun fee pek cu chim lo sui man nak hmanh in a fak deuh tiah theih a si.\nRussia Ram Ah Mi Tampi Nih An Hmuh Le An Theih Tuk Lem Lo Mi Khuaruahhar Phun (19)\nThikai Le Zunthlum Ngeimi Caah Kokek Sii Ttha Tak Tak\nBangkok Airway Nih Bangkon In Pagan Airport Ah Direct Zuannak Nawl An Hal Mi Hna Cu Kawl Cozah Nih A Sianh Hna Lo\nYangon International Airport ah arak lutmi minung hna cu seh pahnih hmangin thatein chekhlat nak antuahnak video\nCancer Zawtnak In A Zaw Mi Hringtu A Nu Zohkhenh Ding Ah Siangin Tiang Ai Din Mi Pate\nTotal 29196 297946\nThis Week 378 5088\nThis Month 2931 23779


Sangau-1 Khuabawi pa Le YLA President, CYLA Hna nih Kyaw Kyaw Thihnak kongah Lih An Chimnak Cu Tayagone UPC Pastor Pa Nih Fiangte In A Leh Hna 8 January 2021 – Hakha Cherry\nSangau-1 Khuabawi pa Le YLA President, CYLA Hna nih Kyaw Kyaw Thihnak kongah Lih An Chimnak Cu Tayagone UPC Pastor Pa Nih Fiangte In A Leh Hna 8 January 2021\nKan theih cia bantukin, Kyaw Kyaw (kum-50) cu, Pu Fela le a nupi nih Sangai-1 YLA nih 27 December 2020 Sunday zanlei sumilam 7 ah an vuak ti a theih hnuah, a fale pahnih cu 28 December 2020 Monday zingah Kyaw Kyaw cu, sii-ai pek ding le a sining va dawthlat dingin a fial hna, lo thlam an phak ahcun Kyaw Kyaw cu a thi cia in an va hmuh i a taksa zawng a khawng dih cang tiah an ti. Kyaw Khaw umnak Pu Fela nih a chim ning ahcun, atu an lo tuahmi zawng hi an chungkhar nih tisik anhnah an ei din ding caah an hman mi a si i a mah Kyaw Kyaw hrimhrim nih a zohkhen mi a si tiah a chim.Pholeng\nKyaw Kyaw a thihnak kongah hin, YLA nih an thah?, a ruak Postmortem ding kan hal hna? an kan hal lo? tuan vo an la lo? Tipi tiang rak kan chanh u kan ti hna? chanh le chanh lo kong zeihmanh an chim lo lih a si?, kan chim hrimhrim ko? Remnak kan ser cang? kan ser lo, Kyaw Kyaw a Nu kan chawnh lengmang (CYLA GS)?, an ka chawn nemmam lo (Kyaw Kyaw hringtu A Nu), Postmortem redi kan si, tibantuk bia elnak a tam ngai caah, Kyaw Kyaw ruak vuini 29.12.2020 ah Sangau-1 Khuabawi Pa he voi-2 an i chawnhnak kong cu Tayagone UPC Pastor pa nih chimfiannak a tuah. Pathian riantuantu Pastor ka si caah “Lih” ka chim hrimhrim lo ti zawng rak ka thei piak u tiah atang lei bantukin a langhter:\n1. Kyaw Kyaw hingtu a Nu Pi Ci Pen le chungkhar hnatlaknak in kei mah hrimhrim nih chungkhar aiawhin Sangau-1 Khuabawi pa cu, voi-2 kheng te ka chawnh. Kan chungkhat Sangau a ummi hna cu tuanvo rak kan lak piak u law, Sangau ah rak phum hlah u law, Saiha ah Postmortem tuah dingin rak hal hna u tiah kan ti hna caah Kyaw Kyaw ruak cu an hal hna. A sinain, an pe duh hna lo. Asiahcun, a ruak kha “Tipi” tiang chanh dingin va ti hna u tiah kan ti than hna i, an duh thiamthiam lo. Cutikah, kei mah nih Sangau-1 Khuabawi pa cu ka chawnh i, a ka ti mi cu, “Kei Mah Lawng Ka Si Lo, Loudspeaker Ka Onh Sangau Khuapi Nih Kan Theih Dih” tiah a ka ti. Cun, kan khua mi pawi kha Kyaw Kyaw ruak cu rak pe hna ulaw, Saiha leiah Postmortem rak tuah ter hna seh, tiah ka ti i “A Ngah Lo” a ka ti, cu a siahcun, “Tipi” tiang rak kan chanh ulaw, kan mah nih “Tipi” tiang kan rak lak lai tiah ka ti than nain, “A Ngah Lo” tiah a ka ti than. Ziah mah tluk hin an “Lih” khawh hnga!\n4. Khaw Kyaw a zohkhentu Pu Fela ca zawngah bia dik chim le a sining tein riantuan hi zeitlukin dah a har lai timi hi kan ruah ngai ko. Aruang cu, Kyaw Kyaw a hremtu minung pa-6 lakah hin Pu Fela a U a fapa le Pu Fela U fanu a vapa zawng an i tel ve tikah, biafiang chimnak ca le Palek sin ah, “FIR” (First Information Report) pek ding zawng thil fawi hrimhrim a si lai lo. Cun, Kyaw Kyaw fakpi in a hremtu hna lakah hin a dang YLA hruaitu a dang Pa-4 hi an si bik thei lai ti mi hi kan zumh ning a si.A herh ningin kan peh than te lai.Salai PK\nD.T a remlo tu nih D.T sualphot rumro in an i la le an chim tikah khatlei in kachim mihi DT tanh in a ka hmutu nan um khomen.\nA Chungta rel law D pawl khuakhannak na hmuh lai.


Tulio cu “Vice President an kan pek caah NLD sinah Chin miphun nih lawmhbia chim ding” an kan ti rua. Ka el lo. Kan ilawm! – Lai Lungrawn Post\nTulio cu “Vice President an kan pek caah NLD sinah Chin miphun nih lawmhbia chim ding” an kan ti rua. Ka el lo. Kan ilawm!\nOctober 18, 2020 October 18, 2020 admin Myanmar News\n2016 September 15: Rev. Lai Ram Hu Diary.\nNain, NLD cozah a kai hlan piin Vice President cu Chin miphun nih kan tlaih ve lai tiah kan rak chim chungmi zong hi theih ve cu a ṭha ngai. Cu ka chimmi cu Rev. Lai Ram Hu nih a dairy ah a ṭial. Ka hin rel khawh asi.\nMarch 2016: Pyidaungsu Hluttaw i President thimnak ah U Htin Kyaw mee 360, U Myint Swe mee 213 le U Henry Van Thio mee 79 an hmu. Tlangmi mitin zoh cun mee an ithlaumi te hi a ngiami nan um men ko lai. Hi hmanh hi Tlangmi Party an zapi MP 56 ah MP 51 nih Chinmi an kan vote caah khin asi.\nKawl NLD nih Chinmi an kan vote lem lo. U Htin Kyaw aa din i thimnak a um ṭhan, March 2018 ah. U Win Myint mee 403, U Myint Swe mee 211, U Henry Van Thio mee 18 an hmu. Kawl NLD pakhat zong nih Chinmi hi an kan an vote lo. Mee 18 kan hmuhmi te hi Tlangmi party nih an kan pekmi asi. “Vote” timi cu thinlung = hearth pek khi asi. Mirang nih “blood is thicker than water” an ti. Biapi hlapi a chuah ahcun Party lungput nih tlangmi chungkhar cu ri a kham lo.\nKawl le Vai sin phak ahcun tlangmi sinak “thi” cu ”thi” cingcing nih a funtom ṭhan colh tawn. Kawl nih Kawlmi mee an pek ko i Chinram zongah Kawl cu Chin party ah hohmanh an vote lem lai lo. Anmah hruaimi Party chung kan um zongah an kan vote theng lo: VP thimnak hin alang. Phundang cun: thinlung khi an kan pe lem lo. Kanmah tlangmi tu nih kan pek duh ngai hna in alang tawn i cu ruangah fawi tein kum saupi an kan uk khawh zong hi asi ko rua.\nTlangmi Party hna an mee nih Vice President thimnak ah limhang le mithmai hi khi a kan ser. Tuanbia zong asi. Hi hmanthlak nih Tlangmi Party a ṭhawn le a cah cu tlangmi dihlak caah asi tawn i NLD chung ummi tlangmi ca zongah asi chih timi khi a langhter. Credit: Salai Van Lian Thang\nDr. Sui Hingz: NLD Party Nih 2020 Thimnak Ah Cozah An Ser Khawh Ko Lai A Ti Bak Ko Cang\nPu Sui Thio Caah Thinphang A Si Cang, Ningcang Loin Mee Suai Sawmnak Tuah Mi Hi A Dik Lo Taktak Mi A Si


Relchap,American Ah A Phanmi Chinmi Nih Mizaoram Cozah Le Mipi Cu Upatnak Pek,American ah a ummi Chin Baptist Association North America CBANA le Falam Baptist Church of Indinapolis hna nih Kawlram ralzaam mipi a zohkhentu Mizoram cozah le mipi hna cu upatnak pekin April 13 ah Prime Minister zungah kal in lawmhnak bia an chim.\nMatupi Peng Thawngpang Tawi,April 12 chun sml 12:00 hrawngah Matupi khuapi ah helikopter pakhat a rak tum i, zanlei sml 2:00 hrawngah a zuang than tiah thawng kan theih.\nMatupi khuapi ah helikopter a phak hnuin Gas tiin ruahmi chemical hriamnam hmangin SAC ralhrang ralkap nih Battalion -4 leiah an kah caah an kahnak hmun le pawngkam meng (1) hrawnghrang ah a ummi mipi hna cu an lungmit, an luak i, lungfim loin an um tiah kan theih.\nCDF-Matupi nih Battalion-4 pawngkam ah a ummi mipi hna cu himnak hmunah an zaamter hna tiah kan theih.Matupi khuapi chim lo, pawngkam khuate ahcun MEC phone line telh in phone line paoh cu an thah tiah tualchungmi hna nih an chim.Crd: The Matupi Times